Bukedde Online - DP evuddeyo ku njawukana mu FDC: Ewaanye Gen. Muntu\nEbizuuse ku baana 3 Kabaka b'abeera nabo...\nDP evuddeyo ku byavudde mu kulonda kwa FDC n’esaba eyazze ku bwaPulezidenti bw’ekibiina kino Patrick Amuriat okufuba okuwonya ‘’ebiwundu’’ ebyaleEteddwa kampeyini y’okukyusa obukulembeze.\nNobert Mao ng’ayogera eri bannamawulire.\nPulezidenti wa DP Nobert Mao era awaanye abadde akulira FDC Gen. Mugisha Muntu n’agamba nti musajja mukkakkamu era omwesimbu n’amusaba agumire ‘’okusekererwa mu kiseera kino’’ kyokka nti gye bujja ensi erimutendereza.\nBino Mao abyogeredde mu lukung’aana lwa bannamawulire ku kitebe kya DP mw’asinzidde n’okutegeeza ng’ekibiina bwe kitegese ebikujjuko ebitali bimu omuli okukumba, ebivvulu by’ennyimba n’emisomo okukuza olunaku lw’eddembe ly’obuntu mu nsi olunabaawo December 10.\nMao agambye nti yayogedde ne Gen. Muntu wamu n’eyamuwangudde Patrick Amuriat oluvannyuma lw’okulonda n’amukakasa nti DP egenda kusigala ng’ekolagana ne FDC. Era n’ategeeza nti Amuriat yamugambye nti agenda kuba n’obukulembeze obukolagana na bonna.\nAtegeezezza nti Gen. Muntu ajja kujjukirwako olw’okuba n’obukulembeze obw’emirembe n’agamba nti ne bw’aba alumbiddwa mu bukambwe obuyitirivu tatera kuzza muliro.\nNobert asabye ab’oludda oluvuganya okufuba okulaba nga beewala enjawukana ezireetebwa amawanga, ebyenfuna n’ebirala, n’asaba n’ab’ebibiina by’obufuzi obutalwanagana ng’agamba nti bwe banaakikola Pulezidenti Museveni ajja kubayita ‘’babbabbalukanyi.’’\nKu bigambibwa nti Gen. Muntu abadde afudde FDC ‘’ssekibotte’’ olw’okugaana okutambulira ku nkola y’okukuguba (ey’okulwagana obutereevu ne gavumenti), Mao agambye nti talabawo buzibu wakati w’enkola ya Gen. Muntu ne Amuriat eyamuddidde mu bigere akkikiriza mu kukozesa ekifuba okwang’anga omulabe.\nMao yagambye nti abakulembeze bombi bakolerera kugenda maaso kwa FDC n’olwekyo kino takiraba ng’ekyandibadde kireeta enjawukana.\n‘Ne bwe kuba kuguguba omuntu alina okukikola nga yetegese bulungi’’ Mao bw’agambye.


Wuuno yinginiya Richard Sebamala amaliridde okusigukulula Omumyuka wa Pulezidenti Sekandi e Bukoto Central. - Watchdog Uganda\nWuuno yinginiya Richard Sebamala amaliridde okusigukulula Omumyuka wa Pulezidenti Sekandi e Bukoto Central.\nNGA omuyaga gwe by’obufuzi gweyongera okukunta mu Ggwanga Uganda ate era nga n’omwaka gwa 2021 okulonda mwe kugenda okuyindira gutandise okukuba kkoodi, abantu ab’enjawulo batandise okuvaayo okulamuza ebifo by’obubaka mu palimenti.\nOlwaleero sisinkana omuvubuka embula kalevu Yinginiya Richard Sebamala amaliridde okusigukulula omumyuka w’omukulembeze we Ggwanga Edward Kiwanuka Sekandi mu kitundu kye Bukoto eyawakati.\nSebamala yayogeddeko ne Watchdog Uganda ku lw’okusatu nategeeza bwati…\nNazalibwa mu mwaka gwa 1979 ku kyalo Gulama ekisangibwa mu Gombolola ye Buwunga mu Masaka, Kitange ye Silas Ndawula omukugu mu byamasanyalaze, ne maama Elizabeth Nanyonga Ndawula omusawo omuzalisa, mu maka ga kitange baatuzaala abaana 8 era nga nze ow’okubiri.\nOkusoma kwange natandikira mu ssomero lya Bisanje St. Modesta, Kimaanya Blessed Sacrament, St. Benard Nkoni, Buganda Road Primary School mu Kampala, Kanabulemu Primary school e Rakai eyo gye natuulira eky’omusanvu.\nEyo bwe navaayo nga mpise bulungi neeyunga ku Bukalasa Seminary oluvanyuma gye nava ne ngenda e Namilyango Boys gye natuulira siniya ey’okuna.\nSiniya ey’omukaaga nagituulira mu Jinja College era ne mpita bulungi ne neegatta ku Yunivasite ye Kyambogo gye nasomera Diguli yange esooka mu by’obuzimbi.\nE Kyambogo nga sinagendayo nali mu kusooka nsabye Makerere naye ne nfuna okuwabulwa okuva mu bakadde bange nti singa nali njagala kusoma bwa Yinginiya, Kyambogo lye lyandibadde ettendekero eddungi okusobola okufuna bye njagala.\nWano nasisinkana Pulofeesa Lutalo Bbosa eyali akulira ettendekero lye Kyambogo ekiseera ekyo, era bwe namuyitiramu nti njagala kusoma bya buzimbi naatunula mu mpapula zange era yampeerawo ekifo.\nEno nasomanga bwe nkola mu kaduuka ka maama wange ku kyalo Lungujja ekisangibwa mu Lubaga, era nga mu biseera by’oluwummula ku Yunivasite nakolako mu Takisi ze Masaka Kyotera, eyo abantu abangi gye basingira okummanya ennyo olw’emirimu gye nakolanga ne bavubuka banange nga tutambuza abasaabaze.\nEkiseera bwe kyatuuka okugenda okukola okugezesebwa mu mulimu gwe nali nsoma ogw’okuzimba, nagenda ne nsaba okuyambako ku bazimbi aba kkampuni enzimbi eya Zzimwe Construction Compony Limited mu kiseera ekyo eyali eri ku mulimu gw’okuzimba ekitebe kya FUFA e Mengo.\nEno bampa omulimu gw’okutabula omusenyu n’okuguwereza abazimbi, era nga buli lunaku baali bansasula ensimbi za Uganda 6000/=, omulimu nagutambuza bulungi era ne nfuna obukugu obwenjawulo.\nAba Zzimwe bwe baakizuula nti nali muyizi asoma eby’okuzimba mu Ttendekero e Kyambogo, ate nga balaba nfaayo nnyo okuyiga, wano eyali akulira eby’okuzimba mu kkampuni eno yinginiya Sam Semakadde yansemba okugenda okukulira banange abaali ku mulimu gw’okuzimba amaka ga Ssenkulu wa Zzimwe Construction Compony omugenzi kati Andrew Zzimwe Kasagga agasangibwa ku kyalo Gulama e Seeta Mukono.\nOmulimu ogwo nagukola bulungi era bakama bange ne basiima wano banyongera obuvunanyizibwa bw’okugenda mu Disitulikiti ye Napak ku kyalo Kangoole okuzimba amaka g’omukulembeze we Ggwanga agali mu kitundu ekyo.\nE Napak bwe navaayo ne banange twakwasibwa omulimu gw’okukola enguudo okwetoolola e Ttendekero lye Kyambogo (Kyambogo Lower Estates) era wano yadde nga nali nkyasoma natandika n’omulimu gw’okuwola bayizi banange ku kasente ekyandetera okumanyika ennyo mu bayizi banange kubanga ebiseera ebyo waaliwo obuzibu bwa sente eri abayizi abesasulira.\nAba Zzimwe baddamu ne bampita okuzimba ennyumba zabaselikale mu nkambi ya Kimaka e Jinja ne tuzimaliriza, oluvanyuma ne bankomyawo e Kampala okukola pulaani y’oluguudo lwa Nnyendo Masaka Town era ne tulukola bwe lwaggwa nange nali mmaze okusoma ne bantikkira.\nNga mmaze okufuna Diguli yange natandikawo kkampuni enzimbi wamu ne munange yinginiya Accleo Kiwanuka eyali eyitibwa DDAKI TECH SERVISES mu kibuga kye Masaka era ne tutandika okusaba emirimu okuva mu Disitulikiti ne mu magombolola gonna agaali mu Masaka. Nga eno twakola emirimu mingi omwali okutindira emigga n’okuggulawo amakubo agenjawulo.\nE Masaka navaayo ne neegatta ku Yinginiya Sebyala mu kiseera ekyo eyali akutte omulimu gw’okutereeza enguudo mu kiseera Uganda we yatuuliza olukiiko lwa mawanga gonna agafugibwako Bungereza (CHOGM) era nampa emirimu gy’okukola ne tukola okunyiriza ekibangirizi kya semateeka mu Kampala wakati, saako ne ku luguudo lwe Entebbe.\nNeeyunga ku kibinja kya bakugu abaagenda okuzimba ekitebe kya Minisitule ye byemirimu ne ntambula e Soroti mu mwaka gwa 2007, olwavaayo ne nsaba okusoma diguli yange ey’okubiri mu by’obuzimbi mu Ttendekero lya DANA collage mu America, bwe nagimaliriza ne neegatta ku kkampuni ya Mulitplex gye nayigira ebintu bingi n’obukugu mu kuzimba.\nTwawebwa omulimu gw’okuzimba amalwaliro 28 mu zi Disitulikiti ez’enjawulo mu bugwanjuba bwe Ggwanga okuli Kiruhura, Mbarara, Bushenyi, Isingiro Ntungamo ne Kabale.\nBwe navaayo nasaba omulimu mu Gavumenti era ne bampa okubeera Yinginiya wa Munisipaari ye Iganga mu mwaka gwa 2013 gye nakolera okutuusa mu 2015 ne nkomawo e Kampala okusoma diguli yange ey’okubiri mu by’obukulembeze mu Ttendekero lya UMI.\nNatandikawo kkampuni yange emanyiddwa nga TENDER UGANDA LTD, ekola kukunonyereza ku mirimu egyenjawulo saako n’okuwa amagezi butya amakampuni bwe gayinza okugisaba n’okugiwangula naddala ago ag’ebweru wa Uganda.\nEkimu ku bisinze okunzijayo okwetaba mu kuvuganya mu kifo ky’obukulembeze, kwe kuba nti ebbanga lye mmaze nga nkola emirimu, nkizudde nti omuntu yenna yetaaga okubaako mu bifo eby’okumwanjo mu bukulembeze bwe Ggwanga okusobola okutambuza emirimu gye obulungi nga kwotadde n’okusakira abantu baffe abawansi.\nEkilara kwe kuba nti ebintu ebyandigasizza abantu bingi Gavumenti byewereza wansi ku muntu owa bulijjo tebituuka, nga bilina we bikoma ne bitasobola kuganyula buterevu bantu basanidde, kyova olaba nga ffe Katonda bawanzeeko eddusu tubadde tukola nnyo okuteekawo Pulojekiti ezigasa abantu baffe ab’eMasaka kubanga bambi basigalidde nnyo e mabega mu bukulembeze obuliwo.\nNtandiseewo ebibiina by’obwegassi bingi mu Bukoto Central omuli Bukoto Micro-Finance abatuuze mwe bayita okwewola ensimbi ku magoba amatono ddala, nga kwotadde ne Sebamala Agricultural Stores gye twatandikawo okuyambako ku balimi baffe mu kitundu kye Masaka okwongera ku mutindo gwe birime.\nEbyemizannyo tubikutteko saako n’okuyambako ku baana ne bisale byamassomero naddala abo bamulekwa abawerera ddala 2010.\nSsebuliba to cough over Shs20b in compensation as he loses property case against his billionaire father Kiwanuka\n‘MC Kats was denied by his father on the day he was born’ – Producer Sidesoft\n'MC Kats was denied by his father on the day he was born' - Producer Sidesoft


Luba ow’ettaka bamutemye\nNNANNYINI kkampuni egula n’okutunda ettaka, eya Luba Properties asimattuse okuttibwa omutuuze eyamutemye ebiso ng’agenze okulambuza abaguzi ettaka. Moses Lubuulwa gwe baakazaako erinnya lya kkampuni ye eya Luba Properties, obuzibu yabufunidde ku kyalo Jjanda mu ggombolola y’e Ziroobwe mu Luweero, ku Lwokutaano lwa wiiki ewedde.\nLubuulwa aludde ng’agugulana n’abatuuze ku kyalo ekyo abali ku ttaka ly’agamba nti yaligula, kyokka abatuuze nga bakiwakanya era nga bawera nkolokooto obutava ku bibanja byabwe kuba baabifuna mu butuufu.\nKu Lwokutaano, Lubuulwa yatutte abaguzi abalambuze ekibanja kya Ronald Mubiru ekiwezaako yiika nnya. Olwatuuse mu maka ga Mubiru, yagenze butereevu n’atandika okulambuza abantu basatu be yazze nabo.\nKino kyatabudde mutabani wa Mubiru ayitibwa Moses Galiwango eyamubuuzizza ky’akola mu kibanja kyabwe. Mu bukambwe Mubiru yalumbye Lubuulwa n’ejjambiya n’amutema ekiso ku mutwe, naddamu n’amutema emikono, Lubuulwa amaanyi ne gamuggwaamu n’agwa wansi.\nMu kiseera kino Lubuulwa abantu be yazze nabo bwe baalabye agudde wansi, kwe kumwanguyira ne bamuyoolayoola ne bamussa mu mmotoka mwe bajjidde ne bamutwala ng’ali mu mbeera mbi.\nOluvannyuma kyategeerekese nti yatwaliddwa mu ddwaaliro e Nsambya. Kyokka kyategeerekesenti n’e Nsambya yavuddeyo naye ng’akyali ku bujjanjabi. Bino byonna okubaawo, nnyinimu Mubiru teyabadde waka kyokka abatuuze bwe baawulidde akavuvuhhano kwe kujja balabe ekiguddewo.\nMu kiseera kino poliisi we yatuukidde n’ekwata Galiwango ne nnyina Rose Namatovu abaasangiddwa awaka.\nNNANNYINI KIBANJA ANNYONNYODDE\nOluvannyuma nnannyini kibanja, Mubiru yannyonnyodde nti ekibanja ekyo akibaddeko okuva mu 1990. Ayongerako nti ye amanyi nti ettaka lya mugenzi Asuman Kiyaga era ye aliriko nga waakibanja.\nAgamba nti azze agula mpola okutuusa kati ekibanja kye lwe kiwezezza yiika nnya.Mu 2010, agamba nti abaana b’omugenzi Kiyaga okuli Ismail Kalevu ne Sula Mubiru baamutuukirira yeegule kyokka n’abategeeza nti teralina ssente mu kiseera ekyo.\nMu 2015 waavaayo omwana wa Kiyaga omulala ayitibwa Rehema Nassolo eyamutuukirira naye n’amulagira okwegula kyokka era ne batamaliriza.\nMu 2017, waavaayo mutabani wa Kityaga omulala ayitibwa Hussein Kato eyamutegeeza nti ekibanja ekyo kikye era yali akiguzizza Moses Lubuulwa owa Luba Properties kwe kutandika okubayigganya n’okutuusa kati .\nOmwaka oguwedde, Lubuulwa yatwala ttulakita ku kyalo okugezaako okubasenda kyokka abatuuze ne bamulemesa era ensonga baazitwala ku LC3 eyalagira Lubuulwa aleete ebbaluwa eva mu ofiisi y’ebyettaka e Bukalasa kyokka teyagireeta.\nKyokka ssentebe wa LC1, Hamed Ssemanda agamba nti Lubuulwa yamulaga ku bbaluwa emuwa olukusa okwerula empenda z’ettaka era yayita Mubiru n’amukwataganya ne Lubuulwa kyokka ebyo byabadde bikyali awo, we yawuliridde bino ebyabaddewo.\nWabula Lubuulwa nnannyini kkampuni ya Luba Properties bwe yatuukiriddwa ku nsonga y’okutemebwa ng’agenze ku ttaka lye Jjanda - Ziroobwe yategeezezza nga bw’atali mu mbeera nnungi noolwekyo tasobola kwogera n’asaba bamuweemu ku budde asooke atereere olwo ayogere ku nsonga zino.\nWaliwo n’omukyala eyategeezezza Bukedde nga ye bw’atasobola kwogera ku nsonga zino nga ye kennyini Lubuulwa eyaguddeko obuzibu buno y’alina okubyogerako


Bukedde Online - Muve ku masanyu mukuze ttalanta - Wa NCS\nBright Stars ne KCCA zigguddewo liigi ya '...\nOlivia Nakyeyune (ku kkono), maama wa Bogere, Enabu, Kiplimo ne Dr. Rukare.\nSSENTEBE w'akakiiko ka NCS, akatwala emizannyo mu ggwanga, Dr. Donald Rukare, akuutidde bannabyamizannyo okulemera ku mulamwa, basobole okutuukiriza ebirooto byabwe.\nYagambye nti teri kisinze kutta bitone bya bannabyamizannyo ng'okwettanira amasanyu ne beerabira nti emizannyo kati bizinensi eyeetaaga okuwa obudde 100 ku 100. Yabadde akwasa bannabyamizannyo abaasukkulumye mu bannaabwe omwezi ogudde, engule ya ‘Fortebet Real Star Sports Awards', eggulo ku wooteeri ya Cooper Chimney e Lugogo.\n"Nneebaza abavujjirizi b'engule zino kuba si bangi abasobola okuddiza bannabyamizannyo naddala mu kiseera eky'okusoomoozebwa olwa Corona. Abawanguzi mbakuutira musigale ku mulamwa mwelese amasanyu, lwe mugenda okutuukiriza ebirooto byammwe," Rukare bwe yagambye.\nJimmy Enabu, kapiteeni wa ttiimu y'eggwanga eya basketball (Silver Bucks), Ivan Bogere omuteebi wa ttiimu y'eggwanga eyabatasussa myaka 20 (The Hippos), n'omuddusi Phillip Kiplimo, be baanywedde mu baalla akendo.\nEnabu ne Bogere baayambye ttiimu zaabwe okugenda mu za Afrika, ate Kiplimo yawangula emisinde gya ‘NBC Tanzania marathon (kiromita 42), egyabadde e Tanzania omwezi oguwedde, nga yaddukidde essaawa 2:17:26.


Ebyemizannyo | Dembe FM 90.4 - Part 4\nCranes yakuttunka ne Senegal olwaleero\nBya Ali Mivule Ttiimu y’eggwanga ey’omupiira batuuse dda mu ggwanga lya Senegal okuttunka ne bananyinimu aba Senegal olunaku lwaleero. Guno gujja kuba muoiira gwakubiri nga begezaamu mu kwetegekera ogwokusunsulamu abanetaba mu za Africa eza 2019 n’eggwanga lya Cape Verde. Ogwasoose baagudde maliri 0-0 ne Ethiopia […]\nKawempe Muslim S.S bebakyampiyoni\nBya Ali Mivule Aba Kawempe Muslim SS beddiza ekikopo kya liigi y’abakyala omulundi ogwokusatu ogwomudiringanwa oluvanyuma lw’okukuba aba UCU Lady Cardinals 4-0 ku kisaawe kye Wankulukuku. Juliet Nalukenge y’ateebye goolo 2 olwo Sharon Naddunga ne Favour Nambatya nebateeba endala. Aba Uganda Martyrs’ High School […]\nKawempe Muslim ne UCU bali ku fayinolo ya liigi\nBya Ali Mivule Ttiimu ya Kawempe Muslim SS yesozze fayinolo zempaka za liigi y’eggwanga ezokusatu ezomuddiringanwa. Kawempe yetakuluzzako aba Olila High Scool 2-0 . Akulembeddemu abateebi Hasfa Nassuna yateebye goolo 2 okuwa Kawempe obuwanguzi . Kati Kawempe yakuzanya aba UCU lady cardinals abaakubye Uganda Martyrs Lubaga […]\nAba Mauritania bakulamula ogwa cranes\nBya Ali Mivule Ekibiina ekifuga omupiira ku ssemazinga wa Africa kilonze badiifiri okuva mu ggwanga lya Mauritania okulamula omupiira wakati wa Uganda Cranes ne Cape verde. Lemghaifry Bouchaab y’agenda okugubeera mu mitambo nga era wakuyambibwako Aderahmane Warr ne Hamedine Diba nga abawuubi b’obutambaala. Ye Match […]\nCranes eraze eryanyi\nBya Ali Mivule Ttiimu y’eggwanga ey’omupiira eya Uganda Cranes yayongedde okulaga amaanyi mu mipiira gy’ebitundu by’eggwanga ebyenjawulo bwebaakubye ttiimu ya Kitara 3-1. Omupiira guno gwanyumidde abalabi ku kisaawe kya Buhinga wali mu tawuni ya Fortportal. Emmanuel Okwio yateebye ggoolo 2 olwo Nelson Senkatuka n’ateeba eyokusatu […]\nKCCA FC ne Vipers bakuggwa eggayangano\nBya Ali Mivule Olwaleero kabbinkano kenyini mu liigi y’eggwanga nga abakulembedde aba KCCA FC baabika ne Vipers. Omupiira guno ogusuubirwa okubeerako n’obugombe gwakubeera ku kisaawe kya KCCA ekya Phillip Omondi e Lugogo Oluvanyuma lw’okugwa amaliri ne Sc Villa 1-1 e Masaka, omutendesi wa ttiimu ya […]\nHossam Hassan aggya\nBya Ali Mivule Eyaliko emunyenye ya Rgypt mu kucanga akapiira Hossam Hassan asuubirwa mu ggwanga essaawa yonna okuva kati. Hassan nga kati atendeka kiraabu ya Al –Masry ali n’ekibinja ky’abazanyi be abasuubirwa okuzanya KCCA FC mu mpaka za CAF Confederations Cup. Omwogezi wa KCCA […]\nKapiteeni wa Cranes omuggya\nOmukwasi wa goolo ya Uganda Dennis Onyango ye kapiteeni wa ttiimu y’eggwanga the Cranes omuggya. Onyango asikidde Geoffrey Massa eyawumudde ogw’eggwanga oluvanyuma lw’emyaka 12 nga awereza. Omutendesi wa ttiimu y’eggwanga Micho Sredejovic akakasizza kino n’ategeeza nga Onyango bw’alina obumanyirivu okukulembera bulungi banne. Mukiseera kino […]\nBataano bali lwokaano lwa FIFA\nEkibiina ekiddukanya omupiira mu nsi yonna ekya FIFA kikakasizza nti abantu bataano beebali mu lwokaano lw’anakikulembera omwezi ogujja Ku bano kuliko Omulangira Ali bin al-Hussein, Sheikh Salman bin Ebrahim al-Khalifa, Gianni Infantino, Jerome Champagne n’abalala Abakungu mu FIFA bakulonda omukulu anadda mu bigere bya Sep […]\nMiya alabudde ku CHAN\nKapiteeni wa Uganda cranes Farouk Miya alabudde abawagizi obutasuubira obutagerageranya mpaka za CECAFA zebawangula omwaka oguwedde ne za CHAN zebaggulawo olunaku olwaleero. Miya agamba empaka zino zanjawulo nga CECAFA mulimu mawanga ga East Africa gokka sso nga eza Chan babingwa bonna aba Africa mwebali. […]


Bukedde Online - Olubiri lwa Ssekabaka Muteesa lufuuliddwa ssomero\nOlubiri lwa Ssekabaka Muteesa lufuuliddwa ssomero\nBuganda y'esinza abaana ababungeetera ku...\nOlubiri lwa Ssekabaka Muteesa I, olwazimbibwa ku mwalo gwe Lukunyu ku kizinga ky’e Nangooma mu ssaza ly’e Kakuuto mu Disitulikiti y’e Kyotera, lufuuliddwa ssomero ly’abayizi ba Pulayimale, oluvannyuma lw’abatuuze ku kizinga ekyo okubeera nga balinako essomero eriri ku musingi gwa Gavumenti limu lyokka.\nOlubiri lwa Ssekabaka Muteesa I lwe yazimba ku kizinga ky’e Lukunyu abaana mwe basomera.\nSsentebe w’ekizinga ky’e Lukunyu, Joseph Ssemwogerere agamba nti ng’Obuganda bujagulizaako Kabaka Ronald Muwenda Mutebi -2 okuweza emyaka 25, baasazeewo okubbulamu essomero lye batadde mu lubiri lwa Ssekabaka Muteesa I lwe yabalekera erinnya lye ng’akabonero ak’okumujjukira awamu n’okusiima Obuganda by’ebakoledde.\nEssomero liyitibwa Muteesa -1 Nursery and Primary School. Mu ngeri y’emu essomero erimu eriri mu ggombolola y’e Nangooma basazeewo kutandikawo ssomero eryo lisobole okutumbula ebyenjigiriza mu kitundu kyabwe.\nSsentebe Ssemwogerere agamba nti ebyenjigiriza mu ggombolola yaabwe, bikyabakaluubiriza olw’ebbula ly’abasomesa abalungi, ng’abaliyo si batendeke.\nSsemwogerere yagasseeko nti olugendo okuva ku mwalo gw’e Lukunyu okugenda ku ssomero erimu lye balina erye Nangooma luwanvu nnyo.\nAbatuuze basabye obukulembeze bwa disitulikiti ey’e Kyotera, okubadduukirira n’obuyambi nga entebe ezituulwako ne kaabuyonjo, basobole okutumbula ebyenjigiriza mu ssomero lyabwe eppya eryabbuddwaamu Ssekabaka Muteesa.\nRobinah Ssentongo Nakasirye omubaka omukazi ow’ekitundu mu Palamenti, ng’ayogerako ne Bukedde yasabye Gavumenti okuteeka mu nkola ekisuubizo ky’okwongera ku bakozi ba gavumenti emisaala naddala abakola mu bizinga nga bino.


Bukedde Online - Uganda eneezimba eddwaaliro lya bbiriyooni 1,000\nAbadde yaakava mu kkomera akwatiddwa mu bubbi...\nPALAMENTI ekkirizza gavumenti okuwaayo obukadde bwa ddoola za Amerika 379 (eza Uganda zisoba mu bbiriyoni 1,137) okuzimba eddwaaliro erijjanjaba endwadde naddala ezibadde tezisobola kujjanjabirwa mu Uganda.\nEddwaaliro ligenda kuzimbibwa Lubowa mu disitulikiti y’e Wakiso nga lyakuyitibwa International Specialised Hospital era lyakukendeeza ku muwendo gwa Bannayuganda ababadde batwalibwa ebweru okujjanjaba endwadde eziremye kuno.\nN’abantu abava ebweru wa Uganda bajja kusobola okujja wano okujjanjabirwa mu ddwaaliro eryo.\nLyakujjanjaba endwadde nga ssukaali, kkansa, emitima, endwadde ezireetera abantu okwekyawa ne beetuusaako obulabe.\nMinisita omubeeziow’ebyensimbi, David Bahati yagambye nti eddwaaliro lino ligenda kubaamu obukugu bw’okujjanjaba endwadde ezeetaaga abantu okukyusa obusomyo n’okukyusa ebitundu by’omu mubiri eby’omunda ng’emitima, amawugwe n’ebirala.\nBeatrice Anywar (Kitgum municipality) yawagidde okuwaayo ssente ng’agamba nti kikendeeza ku Bannayuganda abagenda ebweru okujjanjabwa.\nSsentebe w’akakiiko ka palamenti ak’ebyobulamu, Dr. Michael Bukenya yagambye nti, “Ebiwandiiko okuva ku kitebe kya Buyindi mu Uganda biraga nti okuva mu 2015 okutuuka 2016, Bannayuganda 3,200 be batwaliddwa e Buyindi okujjanjabwa. Ate mu 2016 ne 2017 abantu 4,800 be baagenzeeyo.\nYagambye nti Munnayuganda yeetaaga ddoola 25,000 (obukadde 75) okutwalibwa e Buyindi okujjanjabwa.


Bukedde Online - Obululu butandise okutwalibwa mu bifo awanaalonderwa\nObululu butandise okutwalibwa mu bifo awanaalonderwa\nAbazigu b'emmundu bazingizza omusuubuzi ...\nEbikozesebwa byaggyiddwa ku tterekero ly’akakiiko kano e Banda mu ggombolola y’e Nakawa mu Kampala ku ssaawa 12 ez’oku makya g’olunaku lw’eggulo ne bitwalibwa mu kitundu kya West Nile, Moyo, Koboko, Nebbi ne Karamoja.\nYing. Kiggundu (akutte bendere) ng’asimbula mmotoka omuli eby’okweyambisa mu kulonda.\nAKAKIIKO k’ebyokulonda katandise okutambuza ebikozesebwa mu kulonda ng’ebisoose bigenze mu bifo ebiri mu masoso g’ebyalo.\nMu bikozesebwa ebyatwaliddwa kuliko; obukonge bw’obululu, enkalala z’abalonzi, ebyuma ebigenda okweyambisibwa mu kulonda, bwino, ekkalamu, ebbaafu, obubokisi omulonderwa, obuveera, ettaala, obugoye n’obulambe obwambalwa abalondesa, empapula okuwandiikibwa ebivudde mu kalulu, obukozesebwa okubala obululu n’ebitambuza ebibookisi.\nOmwogezi w’akakiiko kano, Jotham Taremwa yategeezezza nti okutambuza ebikozesebwa bino kwakoleddwa ku makya okubisobozesa okutuuka amangu ng’olunaku terunnaziba.\nTaremwa yagambye nti, “ okutambuza ebikozesebwa kwakoleddwa ku makya nga twagala bituuke ng’olunaku terunnaziba ate (leero) ku Lwokubiri n’ebirala byakutwalibwa mu bitundu by’eggwanga ebirala byonna nga bikolebwa okwetegekera akalulu akagenda okukubibwa ku Lwokuna.”\nBannayuganda baakulonda abakulembeze baabwe ku bifo ky’Obwa-pulezidenti n’ababaka ba Palamenti ku Lwokuna nga February 18, 2016.\nEssimu tezikkirizibwa mu bifo omulonderwa - Kiggundu\nMu ngeri y’emu, Ssentebe w’akakiiko k’ebyokulonda, Ying. Badru Kiggundu yatangaazizza ku ky’ekiragiro kye yawa nti teri muntu agenda kukkirizibwa walonderwa na ssimu.\nYing. Kiggundu yagambye nti “ Teri muntu agenda kukkirizibwa kukuba bifaananyi munda awalonderwa wabula ebifaananyi byakukubibwa wabweru w’ekifo awalonderwa.”\nBino yabyogeredde mu nsisinkano n’abagoberezi b’okulonda okuva wabweru w’eggwanga ku Hotel Africana mu Kampala nga bano baaweereddwa n’ebiragiro bye balina okugoberera nga bakola omulimu gwabwe.\nNg’abeesimbyewo ku bifo okuli Pulezidenti n’Obubaka bwa Palamenti bakomekkereza enkuhhana zaabwe leero, akakiiko akavunaanyizibwa ku mpuliziganya mu ggwanga kalabudde emikutu gy’empuliziganya egiweereza ebigenda mu maaso mu ggwanga butereevu, okukola kino mu ngeri eteyonoona mirembe mu ggwanga.


ABAVUZI ba mmotoka z'empaka bazzeemu okwebugira ez'akafubutuko ez'omulundi ogw'omunaana ku kalenda ate nga yaakubiri ku ssatu ezeetengeredde omwaka guno.\nOluvannyuma lw'empaka mukaaga ezaakaggwa ku ngule y'eggwanga (NRC) nga zonna zibaddemu okuvuga ezaakafubutuko, kw'ogatta ezaali e Buloba ku Forest Park mu June, ku Ssande nga November 10, yingini zaakuddamu okutokotera ku Forest Park ng'emmotoka zifubutuka.\nDavid Nsobya, akuliddemu amakubo yategeezezza nti abavuzi bagenda kwetooloola emirundi ebiri, nga buli mwetoloolo guweza kiromita 3.47, omugatte ze kiromita 6.94. Nsobya era yakubirizza abawagizi okufaayo ennyo eri obulamu bwabwe nga babeera wala n'amakubo, mmotoka mwe zinaayita okwewala obubenje.\n"Olugendo terwawukanye nnyo kw'olwo abavuzi lwe baatolontoka mu mpaka eziwedde, wabula essira tulitadde nnyo ku kutangira obubenje era tuzingizza olukomera okwetooloola ekifo. Tusaba abawagizi baleme kumenya mateeka, ffenna okunyumirwa omuzannyo," Nsobya bwe yakkaatirizza.\nArthur Blick Junior alina engule y'omwaka oguwedde, y'akyakulembedde n'obubonero 72, n'addirirwa Ronald Ssebuguzi (55), Jas Mangat (55), Hassan Alwi (46), Christakis Fitidis (44), Hassan Nasser (43), Omar Mayanja (36), Rajiv Ruparellia (32), Ponsiano Lwakataaka (30), Abdul Kateete(30), n'abalala.


Bukedde Online - Leero mu mboozi z'omukenkufu, tukulaze engeri yiika ya Rosemary gy'ekuwa obukadde 6 mu myezi 6\nLeero mu mboozi z'omukenkufu, tukulaze engeri yiika ya Rosemary gy'ekuwa obukadde 6 mu myezi 6\nOmuvuzi wa 'bodaboda' alumirizza Uncle Money okukuba omuntu n'afa\nNGA bwe gwali omwaka oguwedde abaalima kalittunsi ow’ekyewuunyo owa Lemon mwafunamu era akyaliwo ate avaamu obuloosa obugoba ensiri n’amajaani g’oteeka ku caayi okulongoosa mu mubiri naddala ku balina sukaali n’abasannyalala.\nRosemary nga bw’afaanana\nAte n'abaalima Flax ne mukungula nammwe mwamuleeta ne tumugula. Nga bwe siggwa kukuzigirira, ate leero nkuleetedde akaddo ka Rosemary akatuddemu obugagga bwo.\nAkaddo kano oyinza okukayita Rose - Maria, abantu abasinga mukamanyi nga kakulira ku ttaka erimyufu oba ery'eddungu kyokka tekaboola ttaka, abamu mukateeka ku caayi, abamu mu muceere ate abamu munonooza nti kazimba obwongo.\nKituufu kalimu ekirungo ekya ‘acetylcholine' ekiyamba okuzimba obwongo omuntu n'aba nga teyeerabira mangu okuziyiza endwadde nga ez'okwerabira eya ‘Alzheimer's' ne ‘dementia'.\nKyokka ka twogere ku kaddo kano nga nga bizinensi nti, mu nkuba eno n'ensangi zino ng'ebyobulimi bidobonkanye, ababbi n'ebiwuka ebirumba ebirime nga tosobola kulima kasooli n'otomufuuyira ate ng'eddagala lye tukozesa lyonoona ettaka.\nFfe we tuviiriddeyo okulaba nga tuyamba ku Bannayuganda okulima ebimera ebipya ebitabbibwa, ebitalwala ebiteetaaga bigimusa ne Rosemary mw'omutwalidde.\nRosemary wa byafaayo n'omuwandiisi w'engero n'ebitabo Shakespeare amwogerako nti, ayamba okujjukira era yamuyita ‘herb of remembrance'.\nNoolwekyo abasomi baffe abagoberera emboozi z'omukenkufu olwaleero njagala twettanire bizinensi eno eya Rosemary mu ngeri ey'enjawulo kubanga ffe akatale tekatubulangako.\nMu nteekateeka ey'okugattako omutindo tuvuddeyo n'enkola nti omuntu bw'anaasimbanga yiika 10 eza Rosemary nga tumuwadde ekika ekivaamu akaloosa ak'amaanyi tugenda kumuwa ekyuma ekinaamuyambako okukamula era bw'anaaleetanga amakungula nga twebala mpola okutuusa ssente lwe zinaggwaayo olwo atandike okufuna amagoba.\nKyokka alima okukka wansi, tujja kumuguza ekyuma ekikamula ku kibanjampola.\nTutunuulidde yiika 10 kubanga twagala abantu abalima mu nnima ey'obuwangaazi si bano abanoonya emmere ya leero newankubadde nga nabo tubaaniriza naye eky'enjawulo ekiriwo bo ekyuma bajja kukyegulira.\nBwe tuba tutunuulidde ennima ya Rosemary ono tugenda kuteeka endokwa 1,000 mu yiika ekirungi taboola ttaka. Abalina erimyufu, ery'olunnyo, eririmu asidi omungi, ery'ekisenyi ery'olusozi wonna akulirawo ate taliibwa buwuka, tayonoona ttaka, teyeetaaga bigimusa, n'okumufuuyira kubanga talwala.\nBw'oteeka endokwa 1,000 mu yiika amabanga ne bw'oleka ffuuti emu akwata ate ekirungi takkiriza muddo kukulamu noolwekyo togenda kubeera awo ng'omukoola.\nOluvannyuma lw'emyezi mukaaga obeera okungula era bw'onoomala okukungula tujja kukuwa ekyuma ekimukamula era nga tukugamba nti bw'osimba yiika 10 nga ffe tukuwa ekyuma ekimukamula n'otuleetera amakungula go aga butto oba akaloosa ka Rosemary.\nYiika emu ejja kutuwa liita 20 era buli liita ey'akaloosa ka Rosemary tugigula emitwalo 30 ekitegeeza buli yiika ejja kukuwa obukadde mukaaga.\nBw'oba osimbye yiika 10 ojja kufuna obukadde 60 mu makungula agasooka, agookubiri obukadde 60 omwaka obukadde 120.\nAbatamanyi kukozesa kyuma tujja kukolagana nabo tubayigirize bwe kikola ate n'otuguza, liita tugigula 30 kitegeeza liita 20 ofuna obukadde mukaaga mu yiika.\nAkatale si kizibu kuba tulina amakolero agakola sabbuuni n'ebizigo aba masaagi, Sauna n'ensi yonna kuba nabadde ne mu Palamenti ya Amerika eya Agoa nga bansaba obuloosa buno.\nObuloosa buno tebwonooneka omuntu ayinza okwesiiga Rosemary mu kyenyi omutwe ne guwona, bugoba olusu, okubunaaza embwa zaabwe naddala Abazungu okugoba enkwa n'obusowera.\nAbawalabu bakateeka mu masinzizo gaabwe ne mu muceere ate bw'oba omukungudde addamu n'aloka toddamu kusaasaanya ku ndokwa era osigala mu katale kuba asobola okuwangaala emyaka 10 n'okusingawo.\nBannayuganda muve mu kulowooleza mu kulima emmere yokka naye tugatteko ebirime nga bino. Wiiki ejja hhenda kukulaga emigaso gya Rosemary ku bulamu bwo.\nEbisinga awo tujja kubisanga mu musomo gwaffe ogwa Sundowner ogukomyewo tuddemu okuyiga bwe bagattako omutindo.\nTugenda kubeera ku Sharing e Nsambya. Mu musomo gwa The Great Sundowner 4' nga October 31, 2019.\nTujja kuyiga ebintu eby'enjawulo omuli Enkuuma yamatooke amawaate, okwekolera ebirungo by'enkoko n'okekkereza, enteekateeka yekitiko (Cumbucha), Ennima ya Lavender nokugattako omutindo, amamera gobulo abakola emmere yebisolo, okulunda ebiwuka ngemmere yebyennyanja nenkoko nebirala.\nOmukenkufu Nyanzi asangibwa ku Equatorial Mall, edduuka nnamba 152 mu Kampala. Mufune ku 0702061652 / 0779519652\nAbantu 5 bafiiridde mu kabenje e Mbarara\nAkabenje akalala katuze 5 e Matugga


Bukedde Online - Okukola tayiro okuva mu bisusunku by'amagi\n“ Nze nabonaabona n'okunoonya emirimu nga n'akamala yunivasitte, kyokka olw’okuba nali nfunye obukugu mu kukola ebizimbisibwa, kwe kutandika okutetenkanya ne ntandika okukola tayiro mu bisisunku by’amagi.,” Godfrey Sengoonzi okuva mu FEGO Industries mu Kiteezi bw’agamba.\nSsengoozi ng'alaga tayiro z'akola.\n" Nze nabonaabona n'okunoonya emirimu nga n'akamala yunivasitte, kyokka olw'okuba nali nfunye obukugu mu kukola ebizimbisibwa, kwe kutandika okutetenkanya ne ntandika okukola tayiro mu bisisunku by'amagi.," Godfrey Sengoonzi okuva mu FEGO Industries mu Kiteezi bw'agamba.\nSsengoozi ng'alaga ebintu byakozesa.\nBye weetaaga okukola tayiro 12 okuva mu bisusunku by'amagi.\nEbisusunku by'amagi kkiro munaana\nSementi, kkiro 3\nSementi omweru kkiro 3\nOmugatte, okukola sikweya mitta emu eya tayiro eziva mu bisusunku by'amagi nzisaaasaanyizaako 17,900/- ne nzitunda 30,000/- .\nKuno bwe nziggyako ze nataddemu nfunako amagoba ga 12,100/- n'okweyongerayo kubanga ebiseera ebisinga ebikozesebwa bwe mbigula mu bungi, osaasaanya kitono n'amagoba ne geeyongera. Era ku sikweya mitta emu nfunako amagoba ga 10,000/-. Wabula kasitoma bw'aba agula tayiro mu bungi , musalirako.\nOkuuma otya akatale?\nNze mbakubisa mutindo gwokka, kuba nfuba okulaba nga nkola ekintu ekirungi nga kasitoma bwakitunuulira tafuna bibuuzo\nOlw'okuba tayiro zange nnungi, bakasitoma mbafuna era bangi bantuukirira nga abaazinguzeeko babalagiridde nga bazaagala abamu nga balina sayizi ey'enjawulo gye baagala okubakolera naye okusoomoozebwa okusinga obunene kwe nnina kwe kuba nga sinnafuna busobozi bumatiza katale ka tayiro akaliwo.\nBataddewo akakiiko okunoonyereza ku nnyonyi eyagudde e Ntebe\nValentayini ke kasiki k'okwanjula kwaffe\nAbatta owapoliisi basibiddwa emyaka 100\nAbakwatiddwa poliisi y


Bukedde Online - Omusajja eyansigula mu bufumbo anneefuulidde\nMinisita Nakiwala Kiyingi atongozza ekibiina Shartsi Ku mutima...\nPoliisi ereese Ikara\nHajji Farooq Ntege akubye abasiraamu be Makindye West enkata...\nOmusajja eyansigula mu bufumbo anneefuulidde\nAbalongo mbakole ntya?\nAbakulu nabo banyumya akaboozi?\nKATONDA singa kibadde kisoboka yandibadde atuyamba ffe abakazi n’atwoleka emitima gy’abasajja abajja okutwonoonera obufumbo bwaffe. Nze kye nnatuukako nsaba Katonda aleme kukituusa ku mukazi mulala. Nze Fiona Nalunkuma 25,\nKATONDA singa kibadde kisoboka yandibadde atuyamba ffe abakazi n’atwoleka emitima gy’abasajja abajja okutwonoonera obufumbo bwaffe.\nNze kye nnatuukako nsaba Katonda aleme kukituusa ku mukazi mulala. Nze Fiona Nalunkuma 25,\nmbeera Nalubabwe mu disitulikiti y’e Mukono.\nNnali mukyala mufumbo era baze buli kimu yali akimpa ng’obufumbo bwaffe butambula bulungi.\nBaze awaka yabeerangawo ekiseera kitono ng’ebiseera ebisinga abeera ku mirimu gye.\nMu 2013 nnasanga omusomesa eyali abeera okumpi n’ekyalo kyaffe n’atandika okumpaana nga\nkw’atadde okunsonseka obugambo bw’omukwano.\nEbigambo bye byantengula omutima ne nzikiriza okumuganza, naye kati bino byonna\nmbyevuma. Omukwano gwaffe gwaliwo mu bubba era nga nfuba nnyo baze obutamanya, naye era nga\nbw’omanyi nti ekiwoomereze kizaala enkenku, lumu omusajja ono yansaba tugendeko ewuwe\nera bwe twayingira mu kisenge yankakasa nga bw’atalina mukazi.\nLumu yangamba nfuneyo akadde nnebbe ewange nsiibeko ewuwe kubanga yali agenda\nkukuuma bigezo ate nga tayagala bantu bamanye nti taliiwo.\nKino nnakikola kuba yali amaze okunkakasa nga bw’atalina mukyala ng’angumizza nti baze ne\nbw’angoba mu bufumbo agenda kumpasa nfuuke mukyala we omujjuvu.\nWaayita akabanga katono ne nfuna olubuto lw’omusomesa ono era ne mmutegeeza nga bwendi\nolubuto lwe. Yakisanyukira nnyo n’ankakasa nti tajja kundekerera.\nWabula engeri gye nnali mu maka g’omusajja naye nnamugamba nti ndi lubuto. Wabula ekyanswaza kwe kuzaala nga baze amanyi olubuto lukyabuzaayo ebbanga ddene era n’agaana okutuuma omwana\nNnasalawo omwana okumutwala ewa taata we omutuufu era bwe yamulabako yasanyuka nnyo\nn’amubbulamu amannya ge. Naye lumu tuba twebase mu nnyumba, mukazi we n’ajja, era olwandabako n’annyambalira n’ankuba mizibu.\nBwe nnamwetakkuluzaako ne nkwata omwana wange era n’engoye ssaazijjukira. Nnasibira wa mukwano gwange n’ampa engoye kyokka nga nzenna nzijudde ebinuubule.\nNnalowooza ekyokukola ne kinnema. Okudda ewa baze mu bufumbo nnakitya olw’okuswala, kwe kusalawo okudda ewaffe ntobe n’omwana wange.\nWabula lumu omwana yagwirwa obulwadde ne ntambula mu malwaliro wabula nga buteerere.\nNnakubira kitaawe ne mmubuulira ebikwata ku mwana kyokka yampeereza kifaananyi kye n’ang’amba nti kye mba mmulaga nti ajja kuwona.\nYagattako nti ne bw’anaaba afudde nja kumunoonyeza ku mukwano kifaananyi ekyo ntwale omulambo ewaabwe e Busoga. Bannange mpulira nsobeddwa kuba omusomesa ono yansigula mu bufumbo bwange ate kati naye anneefuulidde kuba yategeeza maama wange ku ssimu nti nnina ekisiraani.\nN’agattako nti ku ssomero gye yali akola baamugoba yo, ate tasobola kumpasa kuba ssaasoma.\nYamugamba nti yanjagalako bya kiseera ate ne we yali abeera yavaawo kati simanyi gyali.\nNsaba abasomi ba Bukedde bampe ku magezi oba obuyambi nga bakozesa essimu 0704192142, nsobole okulabirira omwana wange.\nSSENGA: Mwanawange wakola nsobi okukola obwenzi, ate ng’oli mu maka g’omusajja. Abasajja bangi bakwana abakazi abafumbo nga babalimbye okubawasa singa baba bavudde mu maka ago, naye nga biba bya bulimba.\nOmusajja akukwana ng’amanyi nti oli mufumbo tosuubira nti akubalamu amagezi, era obufumbo bwo bwe bufa nga naye akuleka. Ky’olina okukola kusala amagezi otandike okwekolerera.\nAbalunzi temutwonoonera mazzi\nByekwaso yeetisse engule ya East Afrika\nOmuwala omulala alumirizza Sheikh Umar okumuzaalamu\nDr. Nyanzi awemudde omulamuzi n'amusiba\nMinisita Nakiwala Kiyingi a...\nMinisita omubeezi ow'abavubuka n'abaana mu ggwanga Florence Nakiwala Kiyingi asabye abavubuka bulijjo okwekolamu...\nGOOLOKIPPA Tom Ikara asaze bakyampiyoni Vipers SC ne URA FC ekikuubo bw'atadde omukono ku ndagaano ya myaka ebiri...\nHajji Farooq Ntege akubye a...\nMUNNABYABUFUZI Hajji Farooq Ntege akubye enkata abasiraamu be ggombolola ya ‘Makindye West’ bwa bawadde lukululana...


4 beesowoddeyo okuvuganya ku bwa Ssentebe bwa NRM e Mukono, buli omu awera kuwangula - Watchdog Uganda\n4 beesowoddeyo okuvuganya ku bwa Ssentebe bwa NRM e Mukono, buli omu awera kuwangula\nABANTU 4 bamaze okwesowolayo okuvuganya ku ntebe y’obukulembeze bwe kibiina kya NRM mu Disitulikiti ye Mukono.\nEkifo kino ennaku zino kirimu ebbugumu lya maanyi okusinga ku bifo ebilala byonna olwabantu ab’enjawulo abavaayo buli kaseera okukivuganyako.\nYadde nga ekifo kino bulijjo kilabika nga ekitalina nnyo mbilanye naye kuluno bano bonna 4 bakyagala.\nMu kiseera kino kirimu Hajji Twahir Ssebaggala era nga obubonero bwonna bulaga nti akyayagalira ddala okudda avuganye, yadde nga akibaddemu okumala ebisanja 2.\nSsebaggala mutuuze ku kyalo Kasawo ekisangibwa mu Ggombolola ye Kasawo mu Ssaza lye Nakifuma.\nOno mulimi w’amaanyi era musuubuzi wa mwannyi mu kitundu kino, ono mu by’obufuzi ababigoberera ennyo mu Mukono bagamba nti tabilabikiramu nnyo okusinga abeera nnyo mu mirimu gye egy’obusuubuzi nga eyo gyatera okuva najja okuvuganya obwa Ssentebe era nawangula.\nHajji Harunah Ssemakula Ono azalibwa mu Ggombolola ye Mpatta mu Maserengeta ga Mukono, era nga mukiseera kino ye mumyuka wa Ssentebe wa NRM mu Disitulikiti ye Mukono ekifo kyabaddemu okuva mu mwaka gwa 2016 nga kati agamba nti ayagala kufuuka Ssentebe omujjuvu asobole okutwala Mukono mu maaso.\nSsemakula buli gyagenda okunoonya obuwagizi agamba nti kye kiseera okufuna Ssentebe we kibiina avaayo ku buli nsonga ekwata ku bantu ba Mukono, kyagamba nti bwaba azze nga Ssentebe kijja kumwanguyira okugatta olujegere wakati wa bakulembeze n’abatuuze abawansi.\n“Ssentebe we kibiina ekiri mu buyinza avunanyizibwa kyenkanyi n’abakulembeze abalala mu disitulikiti, okulondoola ebikolebwa ku nsimbi z’omuwi w’omusolo, okulaba nga ebintu ebigambiddwa mu ntekateeka za Gavumenti byonna bituuka gye bilina okulaga mu bantu abawansi saako n’okumanya ebyo ebiluma abantu okusobola okubituusa ku be kikwatako babikoleko” Ssemakula bwe yagambye.\nOno ye nannyini kkampuni ya mazzi emanyiddwanga Hill Water, era nga musuubuzi wa maanyi mu Kampala ne Mukono.\nOmulangira Samuel Mayinja Walugembe, Ono Musuubuzi wa byannyanja omwatikirivu ku mwalo gwe Katosi, mulimi era mulunzi mu bitundu eby’enjawulo mu Mukono ne Mubende.\nKinajjukirwa nti ono yavuganyako mu kulonda okwaggwa era kunkomerero naasalawo kulekera Ssebaggala oluvanyuma lwe nteseganya ez’omunda ezaaliwo ku lwe kibiina ne ku lw’obulungi bwa Mukono.\nKuluno agamba nti ka gwake k’etonnye agenda kuvuganya nti kubanga mu nteseganya mwalimu okumulekera ekifo ekyo mu kulonda okuddako.\n“Kituufu ekitundu kye Mukono kisigalidde nnyo emabega olw’obukulembeze obuliwo, kyokka tubagamba baveeko nabalala bakoleko kubanga ekifo kino kya bwanakyewa naye tebavaako, kino kituletedde okulowooza nti oba oli awo balina kye balya kye tutamanyi” Mayinja bwe yategezezza.\nYagambye nti yategeka dda poloti ku ttaka lye elisangibwa ku kyalo Kitete mu Munisipaaari ye Mukono okutandika okuzimbako ekitebe kya NRM mu Mukono, nti era olumala okuwangulaomulimu gw’okuzimba nga gutandikirawo.\nDavis Lukyamuzi ono ye Kkansala akikirira e Gombolola ye Nagojje ku Disitulikiti ye Mukono, era nga mu kisanja kino abadde muganzi nnyo eri Ssentebe wa Disitulikiti Andrew Ssenyonga era nga Kojja wa Minisita wa Mazzi era nga ye mubaka wa Mukono North Ronald Kibuule.\nAgamba nti emu ku nsonga esinze okumuleeta kwe kugatta bannaMukono nti kuba mu kiseera kino beeyawuddemu nnyo, kyagamba nti ye muntu yekka asobola okukola kino kubanga abakulembeze ba NRM abaliko kati kilabika nga kibalemye.\n“Entalo mu Mukono nnyigi nnyo olumu zilemesa n’entambula ye mirimu, naye tetulabangako bakulembeze ba kibiina be twalonda nga bajja okutuuza bakulembeze banaabwe okusobola okuzigonjoola, songa be bantu abatuufu okukola ekyo ku lw’obulungi bwe kibiina ne Mukono okutwalira awamu” Lukyamuzi bwe yagambye.\nMu kiseera kino buli agenda okuvuganya atuuza enkiiko era bannaMukono akalulu kano bakalaba nga ak’omuwendo gye bali olwe bbugumu elikalimu, n’obukodyo obukozesebwa mu kukawenja.\nWhy Speaker Kadaga opened window for Cooperative Bank client to pin BoU over his money, assets\nAsians Properties board drags BoU boss Kasekende back in the mud, ‘where’s our sh800 million we lost in bank closures?’\nAsians Properties board drags BoU boss Kasekende back in the mud, 'where's our sh800 million we lost in bank closures?'


Bukedde Online - Eyavuga abatta Kaweesi bamwogezza ebyama\nEyavuga abatta Kaweesi bamwogezza ebyama\nObukodyo abatemu bwebaakozesa nga baakamala...\nKimbowa ng’akola ‘omubiri’.\nOMUSERIKALE wa Flying Squad eyakwatiddwa ku by’okuvuga emu ku pikipiki eyatambuza abatta Kaweesi, kizuuliddwa nga yafuna obutendeke obw’enjawulo mu bukodyo obw’ekikomando.\nBambega ba ISO abanoonyereza ku baatemula AIGP Andrew Felix Kaweesi bazudde nti Martin Kimbowa yatendekebwa bakamondo ba North Korea era mu bye yatendekebwa mulimu okuvuga ebidduka mu ‘misoni’ ez’omutawaana era essira yalissa ku mmotoka ne pikipiki.\nABADDE MU KIBINJA KYA TAYIKONDO Kimbowa y’omu ku baserikale ba Poliisi abatono ddala abaali mu kibinja eky’omutawaana ekiyitibwa “Taekwondo Crew”, abaalondebwa mu ngeri ey’obwegendereza ne batendekebwa bakomando ba North Korea mu 2015 e Kabalye mu ttendekero lya poliisi. Bino bye bimu ku bizuuliddwa mu kunoonyereza ku Kimbowa, eyakwatiddwa aba ISO ku by’okutta Kaweesi, omukuumi we Keneth Erau ne dereeva Godfrey Mambewa e Kulambiro nga March 17, 2017 ku ssaawa nga 3:30 ez’oku makya.\nYasooka kutendekebwa mu bikonde era y’omu ku bantu abaatendekebwa Zebra Ssennyange. Ayogerwako ng’omusajja omumalirivu ennyo, era ng’obumalirivu buno kigambibwa nti yabuggya mu mbeera ey’obugubi mwe yakulira. Kitaawe yafa n’amuleka nga wa myaka esatu gyokka, olwo n’akulira mu mikono gy’omuzirakisa eyamuggya e Kyotera mu kyalo n’amuleeta e Bwaise mu Kampala.\nYasooka kubeera mu mugotteko gw’omu Kimombasa gye yamala ebbanga eddene. Omugenzi Muhammad Mugalu eyali omutabuzi w’eddagala ly’ekinnansi mu Kimombaasa ye yakuza Kimbowa.\nOmu ku batuuze e Bwaise ataayagadde kumwatuukiriza mannya yagambye nti Kimbowa yali muvubuka eyakula nga mukkakkamu wabula nga mumalirivu ate oweekiwago, yali ayagala nnyo okuba omuzannyi w’ebikonde era nga yeegomba nnyo okuba omuserikale wa poliisi. Bwe yavubuka yakolerako ku kibanda kya firimu era ng’abeesisiggiriza okusasula, abayoola buyoozi n’abakanyuga ebweru. Awo we yava okugenda mu kifo Ssenyange mw’atendekera abeebikonde era n’atendekebwa.\nABAAMUKUTTE BAMWOGEZZA Ensonda mu ISO zaategeezezza nti Kimbowa baasoose kumubuuza engeri gye yayingira mu poliisi era n’attottola nti bwe yali akyali mu bikonde yatandiikiriza mpola okubeera okumpi n’abaserikale ba poliisi era oluvannyuma yafuuka “mbega” wa poliisi mu kitundu ky’e Bwaise era nga by’abeera afunye mu bantu abitwala ku poliisi ya CPS mu Kampala ne ku poliisi y’e Kasangati mu 2010.\nMu biseera by’okwekalakaasa kwa “Walt to work” mukwano gwe Yassin eyakazibwako “Komando Yaasi” yamutegeeza nti poliisi yali ebeetaaga okugiyambako mu kukkakkanya obujagalalo era baatandika okukola omulimu ogwo nga bakozesa emiggo. Kino ky’ekibinja ekyakazibwako “Kibooko Squad.” Olw’okukola emirimu n’obumalirivu, Kimbowa nti yassibwa ku ttiimu eyali ekwata Dr. Kizza Besigye mu kwekalakaasa kwa 2011 era y’omu ku baabeeranga mu kamotoka mwe baatwaliranga Besigye nga bamukutte era omulimu gwe omukulu gwabeeranga gwa kukkakkanya ‘musibe’ bw’aba agezaako okukola effujjo.\nBaamubuuzizza ku bye yatendekebwamu kwe kunnyonnyola nti boofiisa ba poliisi bwe baamatira emirimu gye yali akola ne basalawo okumuyingiza mu Flying Squad era ne basalawo agende atendekebwe e Kabale, Masindi.\nYatendekebwa mu “Tayikondo” n’obukodyo bw’ekikomando obulala era n’afuuka SPC (Special Police Constable) omujjuvu. Baakuguka mu kulwana okwa buli kika, okuyita mu muliro nga gubumbujja, okuvuga emmotoka ne pikipiki ne bazibuusa emyala n’okuzivugira ku mupiira ogumu n’obukodyo obulala.\nAba ISO baamukunyizza nga beesigama ku bujulizi bwe baafuna obulaga nti ye yavuga emu ku pikipiki eyatambuza abaakuba Kaweesi amasasi. Pikipiki eyookubiri yaliko omusajja eyategeeza nti ye Rasta era y’omu ku balumiriza Kimbowa nti ye yali avuga pikipiki eyookubiri. Baamukozesezza sitetimenti ku byaliwo nga March 17, 2018 lwe batta Kaweesi era mu siteetimenti ye alina b’ajuliza.\nKimbowa yali akolera wansi wa Nixon Agasirwe eyali akulira ebikwekweto eby’enjawulo era wadde nga kati yakwatibwa amagye ku by’okuzzaayo abanoonyi b’obubudamu e Rwanda mu ngeri emenya amateeka, wabula n’abaakakwatibwa ku bya Kaweesi bakoona ku linnya lye. Aba ISO bagamba nti bye boogezza Kimbowa bya mugaso nnyo naddala mu bujulizi obulaga engeri abatemu gye badduka okuva mu kifo we battira Kaweesi.


Bukedde Online - Abatunda kaadi ezaagaliza abayizi obuwanguzi beemulugunya\nYiiya ssente mu kutunda ffene\nEmirimu 4 omukyala gy'akolera awaka n'ayin...\nMoses Ssegirinya ng'atunda kaadi ku ppaaka enkadde\nNg'abayizi abamu bamalirizza okukola ebibuuzo n'abalala banaatera, abasuubuzi abatunda kaadi ezibaagaliza obuwanguzi n'ebirabo eby'enjawulo ebiriko obubaka bwe bumu ng'ebikopo, essaawa, amasaati, obutambaala n'ebirala bali mu kwemulugunya olw'abaguzi abatajjumbidde kubagulako.\nBagamba nti, n'ekya KCCA okukyusa abasaabaze okuva mu ppaaka enkadde okudda mu ppaaka eya Usafi nakyo kibakosezza.\nMu kiseera kino, kaadi zibadde zigula wakati wa 1,000/- ne 15,000/-, ebikopo ebiriko obubaka bigula wakati wa 10,000/- ne 15,000/-, essaawa ennene (ez'oku kisenge) 15,000/- ne 20,000/- okusinziira ku bunene bwazo.\nMoses Ssegirinya, omu ku basuubuzi abakolera mu ppaaka enkadde awabadde wasimba mmotoka ezidda e Ntebe yagambye nti, okukyusa kw'emmotoka mu ppaaka enkadde kivuddeko ebyamaguzi byabwe okuddiba kuba abaguzi bakendedde era basobola okumalako olunaku nga tebafunye muguzi kyokka nga baabissaamu kapito mungi.\nOtafire ayagala ekkomera ly'e Luzira lisengulwe\nBasabye abasibe bakkirizibwe okusinda omukwano mu kkomera


Bukedde Online - Enkulaakulana ezimbirwa ku buyiiya\nEnkulaakulana ezimbirwa ku buyiiya\nFamire y'eyafiiridde mu kaduukulu etadde p...\nBy Hajji Jamir Ssebalu\nEKIBUGA Katwe ffenna tukuze tukimanyi ng'ekibuga ky'Abaddugavu mu Uganda era emirimu ng'obuweesi ffenna tukimanyi nti, we gyabeeranga okuviira ddala mu 1962 nga twakafuna obwetwaze. Bajjajjaffe olw'obuyiiya obwa waggulu obwayolesebwanga e Katwe buli ekyakolebwanga wano nga bakiyita "Magezi g'Abaganda" era enjogera eno wano we yava.\nEnkulaakulana ezimbirwa ku buyiiya Ekibuga kino kiri kkiromita 3 okuva e Kampala era kigambibwa nti mu 2007 kyalimu abakozi 3,000 kati we njogerera beeyongedde nnyo. Olw'obuganzi ekibuga kino bwe kirina, baakizannyamu ne ffirimu eyacaaka ennyo e Uganda, ‘The Queen of Katwe'.\nMu kibuga kino gye tusanga amakolero amatono agaweesa ebyuma eby'enjawulo era ne kituwonya okusiyagguka engendo wabweru w'eggwanga nga tubinoonya. Mu butuufu Gavumenti yaffe wano eggyawo omusolo oguwera okuva mu bintu eby'enjawulo.\nKale Katwe kiwaniridde nnyo omuntu wabulijjo mu kumuwa emirimu kubanga abantu beetandikiddewo emirimu egy'enjawulo ne bafuna ekigulira Magala eddiba. Ekirungi ne Gavumenti esikirizza abantu okwetandikirawo mirimu ng'eyita mu pulogulaamu yaayo "Skilling Uganda" awamu ne Makerere University ekwataganye ne Katwe okubaako bye bakola mu kutumbula tekinologiya waffe.\nBw'oba oyogera ku buyiiya, tekinologiya w'Abaddugavu e Katwe mu bintu by'amakolero kizibu nnyo okwerabira omugenzi Musa Body eyali omukalabakalaba e Katwe mu kuweesa. Mu buyiiya buno mwemuli obuuma obukuba emberenge n'ebinyeebwa, ebyuma by'emmwaanyi n'obuwunga, basaanuusa ebyuma ne bakolamu ebintu ng'amaseffuliya aga aluminiyamu n'ebijiiko, obugaali bw'abaana n'ebyokuzannyisa ebyabaana eby'enjawulo.\nAte bwe twetooloolako ku bwamakanika abantu be Katwe bakanisi balungi kubanga balungi nyo mu kukanika ‘mmotta' ez'ebyuma ebinene nga ebyobuwunga, emmwaanyi n'amakolero amalala mangi. So ate mu kukanika emmotoka era wano bakafulu kuba oyinza okulowooza buli kikka kya mmotoka bakisobola olw'obutetenkanya bwabwe.\nMu kukanika firiigi, ttivvi, amagaali, pikippiki n'ebyuma ebisinga balungi nnyo. Ekibuga Katwe era kimanyiddwa mu kutunda ebintu ebikadde okugeza ffiriigi , ttivvi, kkuuka z'amasannyalaze, obugaali bw'abaana, pikippiki, ebifumba amazzi ne kalonda omulala mungi Ebintu ebipya nabyo bisangibwayo kubanga amaduuka gaabyo nago gye gali.\nNoolwekyo byonna bye njogeddeko oyinza okubifuna mu bupya bwabyo okugeza kalonda yenna ow'omunnyumba omusangayo. Bw'otuuka mu kibuga ky'Abaddugavu kiri gy'oli okwerowooza ku ky'onoogula mu bikadde oba mu bipya.\nEkibuga kino kikyuse nnyo kubanga kati ebizimbe ebya kalina bingi bizimbiddwaamu era ne mu nzigotta nayo kati awasinga bazimbyeyo amaduuka aga kalina agalabika obulungi. Edda abayaaye balinga bangi nnyo e Katwe naye kati si bweguli.\nKati e Katwe tulabayo, amasundiro g'amafuta, Muganzirwazza, n'amakampuni mangi ge soogeddeeko. Enzigotta ekyaliyo era omuntu wa wansi akyaliyo kubanga abeera asula kumpi n'ekibuga era kiba kimwanguyira okutambulawo okutuuka mu kibuga mu bwangu. Obulamu bwa bantu abasula e Katwe bubanguyira kubanga ebintu ebisinga bya layisi.\nKkooti egaanyi okuyita Pulezidenti Museveni mu gwa Stella Nyanzi


Abakungu ba FDC 2 bakwatiddwa e Mbale, Olukungaana Poliisi elugaanye - Watchdog Uganda\nKira Municipality MP Ssemujju Nganda\nPOLIISI mu disitulikiti ye Mbale eliko abakungu be kibiina kyaa FDC 2 beekutte ku bigaambibwa nti babadde bagezaako okukuba olukungaana olututabadde mu mateeka.\nAbakwatiddwa kuliko omukwanaganya we mirimu mu kibiina kya FDC Dennis Muhumuza ne Ssentebe wa FDC e Mbale Margret Wokuri, nga bano okukwatibwa basangiddwa ku makya ga mande nga boolekera mu kibangirizi ekisangibwa mu kitundu kye Namakwekwe ku nkingizzi ze kibuga kye Mbale, awabadde wategekeddwa olukungaana lwe kibiina kya FDC nga bazaguza okuweza emyaka 15 nga batambuza emirimu ne by’obufuzi.\nOlukungaana luno lubadde lwategekeddwa abakulembeze okwogerako eri abawagizi be kibiina mu Mbale ne miriraano, saako n’okutema empenda butya bwe bagenda okwenyigira mu kulonda okubindabinda omwaka ogujja.\nOmwogezi wa FDC Ibrahim Semujju Nganda akakasizza okukwatibwa kwa bakulembeze be kibiina kyabwe, nagamba nti emisango egibaguddwako teginamanyika.\nYe Omwogezi wa Poliisi mu kitundu kya Mbale Robert Tukei ategezezza nti 2 babakutte era bakuumirwa ku kitebe kya Poliisi ye Mbale nga okunoonyereza bwe kugenda mu maaso.\nMu kiseera kino Poliisi yetolodde ekifo kye kisaawe kye Namakwekwe okusobola okuziyiza banna FDC okukuba olukungaana okujjako nga bamaze okusaba olukusa okuva ku Poliisi.\nBunyaruguru Dispatch: The year 2020 will be defined by politics of 'Go eat your mother’s something something'


PULEZIDENTI Museveni akungubagidde abadde mukulu munne Robert Mugabe eyaliko Pulezidenti wa Zimbabwe eyafiiridde ku myaka 95 n’agamba nti abadde mununuzi era omwagazi w’obwa sseruganda bw’Abafirika.\n“Neegatta ku bantu b’e Zimbabwe n’Abafirika mwenna okukungubagira okufa kwa mutabani wa Afrika ono. Awummule mirembe’’ Museveni bwe yagambye mu bubaka bwe yatadde ku mukutu gwe ogwa Twitter.\nYeegattiddwaako sipiika Rebecca Kadaga naye eyagambye nti omugenzi abadde mununuzi w’e Zimbabwe ne Afrika era akoleredde ennyo okununulwa kw’abaddugavu. Mugabe yafiiridde Singapore ng’atemera mu myaka 95 era mukazi we Grace,55,eyali omuwandiisi mu ofiisi ye yamubadde ku lusegere.\nKu kyalo KUTAMA, e Zimbabwe Mugabe gye yakulira bagamba nti afudde akukkuluma olw’okumugoba mu buyinza ku kifuba. Omu booluganda lwe, Leo Mugabe yagambye nti omugenzi tabadde musanyufu ku ngeri gye yagobwa mu buyinza bwe yali amazeemu emyaka 37 n’awambibwa amagye.\nWakyaliwo okusika omuguwa ku gy’anaaziikibwa:\nAbaamubadde ku lusegere ng’afa okwabadde ne mukazi we Grace bagamba nti yabadde yafuuka nga mwana muto nga takyalina k’yasobola kwekolera.\nKyokka nga tannalekera awo kwogera yagamba nti ayagala kuziikibwa kumpi ne nnyina ku kyalo Zvimba kiromita 60 okuva mu kibuga ekikulu Harare era aziikibwe bantu ba lubatu naddala ab’enganda ze. Wabula gavumenti ya Zimbabwe eyagala aziikibwe ku kijjukizo ky’abazira ekya Zimbabwe awazimbibwa edda entaana ye (eya Mugabe) era nga wano mukazi we eyasooka Sally we yaziikibwa era waliwo n’ekifo ekirala awalina okuziikibwa Grace eyali asuubirwa okumusikira ku bwa Pulezidenti.


Maneja wa Fresh Kid omupya ayogeza maanyi\nYantegeeza nga bwe yali ansiimye mbeere mukyala we era n'ambuulira nga bwe yalina omukyala omulala.\nYali yampangisiza omuzigo, nga mukyala mukulu y'asula mu maka e Kawempe. Muggya wange teyanninaako buzibu nga n'abaana be bajja ewange.\nOmusajja ono yagula poloti za mirundi esatu nga antegeeza nga bw'azingulidde ate oluvannyuma n'azinzigyako n'azitunda.\nOmusajja yalemerako ng'agamba nti bwe batagiwandiika mu mannya ge tagenda kugigula.\nPoloti twagigula emitwalo 90 ne tusasulako emitwala 80 ng'emitwalo 10 zaakusasulwa oluvannyuma.\nYankakasa nti endagaano yali yaakukyusibwa nga basasula ebbanja olwo edde mu mannya g'omwana.\nEkyewuunyisa, namuwa ssente kyokka endagaano n'agireka mu mannya ge n'agitwalira muggya wange ne bagitunda nga wayise emyezi mukaaga.\nOmusajja ono yajjanga ku mulimu gye nnali nkolera n'akola effujjo okutuusa lwe bangoba.\nYajjanga we nnali mbeera n'akolerawo effujjo n'awangula n'olujji ne ku nnyumba ne batugoba ne nzira ewa kitange e Najjemba gye nava oluvannyuma ne hhenda ewa mukulu wange e Kkungu gye natandikira okusuubula ebijanjaalo.\nMuno nafunamu ssente ne ngula poloti ne nzimbamu ennyumba. Oluvannyuma twaddihhana ne nfuna n'olubuto olulala.\nOno yagula ppikippiki n'antegeeza nga bw'agiguze okuyamba abaana bange era ne ntandika okukola nga boodabooda.\nWano omwana adda ku mukulu we yalwalira era nnali mu ddwaaliro ppikippiki n'agitunda era n'awangula n'oluggi mu nnyumba.\nNnamuwawaabira ku poliisi ku fayiro nnamba SD 18/27/06/11 nga muvunaana obutalabirira baana n'okwonoona ebyange ne bamuyita naye teyagendayo.\nEnsonga nazongerayo mu kkooti e Matugga gye baamukozeseza endagaano y'okulabirira abaana ekintu kyataatuukiriza.\nKkooti yampa ebbaluwa emukwata ngitwale ku poliisi e Matugga kyokka bwe nnatuukayo bankwata nze ne banzigulako ogw'okwasa endabirwamu y'emmotoka kye simanyi. Ku poliisi namalayo ennaku mukaaga ne ntwalibwa mu kkooti.


Nnalina kasitoma wange nga mukyala naye ng'ajja n'angulako obugoye obunyirira naddala obuli ku mulembe kubanga yali mwambazi mulungi. Okunyirira kwe kwampaliriza okumusonseka obugambo ate naye n'akkiriza.\nMu wiiki ssatu ezaasooka nga ndi Luzira, yasooka n'ajja okunnambulako naye olumu yajja n'antegeeza nti landiroodi amubanja ssente z'ennyumba era yamugobye mu nnyumba nga yali atandise kubeera wa muganda we kyokka ng'alimba.\nKu bbanga ery'omwaka lye nnali mmaze nga mbeera n'omukyala ono, nnali simusuubiramu buyaaye era nga mmwesiga.\nKu lunaku lwe banta okuva mu kkomera e Luzira, omukyala ono yajja n'annonako naye bwe twatuuka mu kibuga, kwe kuhhamba nga bwe yali agenda ewa muganda we era nange saamukaluubiriza ne mmuleka. Yalowooza nti nnali hhenze kyokka nasigala mulinnya akagere okukkakkana nga ntuuse ku nnyumba gye yali apangisa nga n'ebintu byange byonna yabyezza.\nNagezaako okubimusaba n'agaana nange kwe kusalawo okumwesonyiwa. Nakola ebintu ebirala ne nfuna n'omukyala omulala nga kati tulina n'omwana era obulamu butambula bulungi.\nObudde buno tubukozese okusabira ekkanisaâ€™\nMukomye ennyombo mu maka- Rev Muwonge


'Mukebere nnamba z'essimu okuzuula oba zir...\nMuhangi yasaba kkooti y'amagye emukkirize okweyimirirwa n'awaayo abantu babiri ab'okumusemba okwali akulira abakozi mu poliisi ACP Emmanuel Muhairwe n'omukugu mu kunoonyereza mu poliisi ACP Elvis Byamugisha.\nKkooti yamukkiriza okweyimirira ku bukadde 10 ezitali za buliwo n'abamweyimiridde buli omu ne bamulagira okusasula obukadde 20 nga nazo si za buliwo.\nNga February 19, 2019, Muhangi yayimbulwa kkooti kyokka yali tannava mu luggya n'addamu n'akwatibwa abajaasi abaali mu ngoye za bulijjo nazzibwa mu nkambi y'amagye eya Military Police gy'abadde akuumirwa ne banne.\nAmagye gaategeeza nga bwe waliwo emisango emirala egigenda okumuvunaanibwa kyokka n'okutuusa lwayimbuddwa nga tebannaba kuvunaanwa.\nEggulo, Muhangi yaleeteddwa ku kkooti y'amagye e Makindye okuva mu miritale era teyatwaliddwa mu kkooti wabula yagenze ew'omuwandiisi wa kkooti eyamuwaddde ebbaluwa eraga nti akkiriziddwa okweyimirirwa.\nMuhangi yakwatibwa n'avunaanibwa wamu ne yali mukama we Gen. Edward Kale Kayihura, Nixon Agasirwe ne boofiisa ba poliisi abalala emisango gy'okuwamba bannansi ba Rwanda okuli Lt. Joel Mutabaazi, Jackson Karemera ne Sgt. Vincent Kaliisa abaali banoonya obubudamu mu Uganda ne babazza e Rwanda nga tebalina lukusa.\nBano era bavunaanibwa okulagajjalira ebyokulwayisa naddala emmundu bwe baaziwa abantu abatalina kubeera nazo nga muno mwe muli ne yali omuyima wa boodabooda 2010 Abdallah Kitatta eyasibwa emyaka 10 lw'okusangibwa n'emmundu mu bukyamu.\nKkooti y'amagye yayimbudde eyali akulira akakiiko ka poliissi akakwasisa empisa aka Police Standards Unit (PSU) SCP Joel Aguma, D/CPL Amon Kwarisiima ne D/ASP James Magada ku kakalu kaayo.\nWadde Maj. Samuel Masereje ow'oludda oluwaabi yabadde awakanyizza okusaba kwabwe okweyimirira ng'agamba nti boofiisa bano balina obusobozi obuyinza okutaataaganya okunoonyereza n'abajulizi, looya waabwe Maj. Kamanda Mutungi yagambye nti bano tebayinza kubaako kyonna kye bataataaganya mu musango.\nBwe yabadde asoma ensala ya kkooti ku kusaba kwabwe, ssentebe wa kkooti Lt. Gen. Andrew Gutti yategeezezza nti batunuulidde okusaba kw'enjuyi zombi ne basalawo abawawaabirwa bayimbulwe.\nYabalagidde okweyanjulanga ew'omuwandiisi wa kkooti buli Lwokusatu lw'oluvannyuma lw'ennaku 14, obutafuluma bitundu bya Kampala ne Wakiso nga tebafunye lukusa lwa kkooti n'okweyanjulanga buli lwe balagiddwa.\nAba UNEB mwebale kugezaako kulwanyisa bubbi bwâ€™abigezo\nYunivasite zeetaaga kukyusaamu\nKitaabwe ayogedde atabula Chameleone ne Weasle


Bukedde Online - Ebya Moze: Famire etudde ku by’omusango\nAba S4 bayise; abalenzi ne baleebya abawala...\nEbigezo by’abayizi 4,525 omuli n’abamasomero...\nNNANNYINI bbaala we baakubira Moze Radio e Ntebe n’abalala abaakwatibwa baggyiddwaako ogw’okutta Moze nga kati bagenda kubeera bajulizi ba Gavumenti mu musango ogwo.\nAba famire nga batudde mu lukiiko e Nakawuka eggulo. Mu katono ye mugenzi Moze\nBya JOSEPHAT SSEGUYA, ERIA LUYIMBAZI, SHAMIM NABUNYA, GODFREY SSEMPIJJA, MARTIN NDIJJO\nKyokka omuwaabi Gavumenti, emisango gy’okutta Moze agitadde ku kanyama Godfrey Wamala eyeeyita Troy eyakwatiddwa ku Ssande nga yeekwese e Kyengera.\nAkulira okunoonyereza ku misango ku poliisi e Ntebe, Daniel Batte yagambye nti, fayiro yavuddeyo ew’omuwaabi wa Gavumenti ng’alagidde okuvunaana Wamala. Era leero ku Lwokusatu, atwalibwa mu kkooti asomererwe emisango.\nOmuwaabi wa Gavumenti yalagidde okuggya ku George Egesa ne Xavier Rekere emisango gy’okutta Moze bafuulibwe abajulizi okulumiriza Wamala.\nEgesa ye nnannyini bbaala ya De Bar we baakubira Moze oluvannyuma n’afiira mu Case Hospital wiiki ewedde.\nEYAKWATIDDWA ATUTTE POLIISI WE BAAKUBIRA MOZE\nEggulo George Egesa yatutte poliisi e Ntebe n’alaga engeri Moze gye yayisibwamu nga January 22, ekyavaako okufa. Yabalambuzza ekifo we yali ayimiridde ne mikwano gye ne Moze we yali anywera ne banne.\nYagambye nti Moze oluvannyuma lw’okutamiira yatandika okuleekaana, Moze n’alumba Egesa nga bw’amusomooza nti “ggwe oli maneja ki atasobola wadde okungulira Black Label?”.\nYategeezezza nti yalagira omuweereza okuwa Moze eccupa ya Black Label, kyokka Moze mu kifo ky’okuginywa yagiyiira bantu.\nAbakuumi baalagira omuserikale Pamela (ono akuuma kifo ekyo kyokka aludde nga mukwano gwa Moze) amufulumye era n’amufulumya. Kyokka Egesa kyamwewuunyisa bwe baamuyita nga waakayita akaseera katono n’asanga nga Moze agudde ku ttaka.\nEgesa teyasobola kumanya yakuba mugenzi wadde ekyamukubya kuba baamukubira wabweru w’omulyango ogufuluma.\nPULODYUSA WASHINGTON BAMUWADDE OBUKUUMI\nOluvannyuma lw’abantu okutabukira omukwasi w’ennyimba Washington ng’amannya ge amatuufu ye David Bangati n’abamu okukimuteekako nti alina ky’asirikidde ku nfa ya Moze, aweereddwa obukuumi. Washington, omu ku basuubirwa okukozesebwa ng’abajulizi abakulu mu musango guno abadde munwanyi wa Moze era yali naye ku bbaala ya De Bar e Ntebe ku lunaku lwe baamukuba.\nKyokka abadde yagaana okubvaako ky’ayogera ku byaliwo ne bwe baamuyise okwogera mu kuziika ne kirowoozesa nti aliko by’amanyi by’asirikidde.\nKyokka ku Mmande yavuddeyo oluvannyuma lwa poliisi okukwata Wamala, n’annyonnyola ebyaliwo. Washington agamba nti bye yalaba yabadde amaze okubitegeeza poliisi mu sitatimenti gye yakola e Ntebe.\nBannamwandu ba Moze okuli Lillian Mbabazi (atambula), n’abazungu (abasembye ku ddyo), nnyina (wakati mu busuuti eya ppinki), jjajja wa Moze (atudde mu maaso) n’aba famire abalala abaatuuzizza olukiiko eggulo.\nWEASLE AVUDDE MU NJU YA GOODLYFE\nOmuyimbi Douglas Mayanja amanyiddwa nga Weasel abadde ayimba ne Moze, asazeewo okuva mu nju yaabwe e Makindye asooke aggweemu ensisi y’okufiirwa Moze.\nEnju eno Moze ne Weasle baludde nga bagikayaanira n’eyali maneja waabwe Jeff Kiwa.\nBataddewo abaserikale okukuuma enju eno eri mu Kizungu e Makindye.\nABAANA BAAKUTWALIBWA KU MUSAAYI\nEggulo aba famire ya Moze, bannamwandu n’emikwano baatudde okuttaanya engeri gye banaakwatamu ensonga z’omugenzi okuli enzirukanya y’ebyobugagga bye yalese, endabirira y’abaana n’entambuza y’omusango.\nOlukiiko lwabaddemu ne Weasel lwatudde Kagga - Nakawuka we baaziise Moze ku Lwomukaaga.\nLwakubiriziddwa George William Ssaalongo (kojja wa Moze). Lwetabiddwaamu ne Jane Kasubo (maama wa Moze), Frank Sekibogo, Chagga, nnamwandu Lilian Mbabazi alina abaana babiri ne bannwamndu Abazungu babiri.\nOlukiiko lwasazeewo nti bamanyi abaana ba Moze mukaaga bokka. Kyasaliddwaawo nti abaana abalala bonna batwalibwe ku musaayi bakeberebwe.\nKu by’omusango bakkaanyizza okusigala nga bagugoberera n’okuyambako poliisi mu buli kye yeetaaga okuvunaana abaavaako Moze okufa.\nWaabaddewo ebyasoose okutegeezebwa nti ettaka ly’e Nakawuka lyagulibwa Goodlyfe nga ekitegeeza nti bamemba abalala nga Weasle yabadde alirinako omugabo.\nKyokka Chagga, maneja wa Goodlyfe yakakasizza olukiiko nti ettaka, Moze ye yaligula yekka ng’omuntu. Oluvannyuma baalambudde ettaka lino.\nEgesa (wakati) yalambuzza abaserikale ba poliisi ebbaala ye n’abaako by’annyonnyola.\nBRYAN WHITE AWADDE FAMIRE EMMOTOKA\nAba famire beebazizza Bryan White olw’okubawa emmotoka ekika ky Super Custom ebayambe mu byentambula. Yagibaweeredde ddala. Yabawadde ne ddereeva anaagivuga.\nBryan White ataasobola kuziika yagenze n’aganzika ekimuli ku malaalo era n’asaasira aba famire.\nAsiimwe (ku kkono) yagenze e Nakawuka bamuwe abazzukulu.\nAGAMBA OKUZAALA MOZE BAMUGAANYE AGENZE E NAKAWUKA\nAba famire baabadde bakyali mu lukiiko ne zireeta George Asiimwe ow’e Fort Portal agamba nti ye kitaawe wa Moze omutuufu. Yajjidde mu takisi mwe yaleetedde amatooke n’obuwunga.\nYategeezezza nti yabadde azze kwogera ne maama wa Moze ayitibwa Jane Kasuba amusonyiwe okumufunyisa olubuto, kyokka n’atafaayo kulabirira mwana ng’akula, ate n’ajja okubanja omulambo.\nKyokka maama wa Moze yagaanyi okumusisinkana, wadde nga yayingiziddwa mu nju ne be yagenze nabo. Akawungeezi k’eggulo Asiimwe yabadde akyaliwo e Nakawuka kyokka nga maama wa Moze tannamusisinkana.\nMwannyina wa Asiimwe nga bamugabula e Nakawuka.\nEYEEYITA MUKA MOZE\nMaureen Namuli 25, eyakwatiddwa ku malaalo ga Moze ekiro ku Lwomukaaga yatwaliddwa e Butabika eggulo okumukebera okuzuula nga mulamu oba ng’omutwe guliko ekikyamu.\nNamuli ow’e Kabowa, yasangiddwa ng’asitamye ku ntaana ekiro ng’alina eddagala lye yabadde atadde mu nsawo. Oluvannyuma yatwaliddwa ku poliisi. mKyokka eggulo yabadde ayogera ebitakwatagana ekyalowoozesezza nti yandibaako ekikyamu.\nNamuli yeeyita muganzi wa Moze.\nWeasal avudde mu nju ya Goodlyfe aggweemu ensisi


Bukedde Online - Vipers bagikwasa leero ekya liigi\nVipers bagikwasa leero ekya liigi\nEmipiira gy'Amasaza: Kyaggwe ekubye Buluuli n'erya ekijjulo\nBeesomye mu mpaka za pool Liigi\nVIPERS FC, eya Lawrence Mulindwa, amyuka pulezidenti wa CECAFA, leero lw’ekwasibwa ekikopo kya liigi esoose okusasulirwa kkampuni ya Azam.\nBright Stars - SC Villa e Matugga\nKCCA FC - Lweza e Lugogo\nExpress - URA FC e Wankulukuku\nVipers - BIDCO e Buikwe\nKira Young - Simba e Namboole\nPolice - Soana e Kavumba\nRwenshama - Entebbe e Nakivubo\nSadolin - Victoria e Kakindu\nOmukolo gugenda kubeera Buikwe mu Kyaggwe oluvannyuma lw’omupiira wakati waayo ne BIDCO nga gwe gumu ku munaana egifundikira liigi. Vipers yakubye Villa 2-0.\nOKWAWULAKO Simba, Kira Young ne Soana ezigenda okuyingira ensiike ya leero nga zirina ekigendererwa ky’okulwanira obutasalwako, leero ttiimu endala zonna zizannya kutuusa mukolo.\nWadde Vipers yalangirirwa dda ku bwa kyampiyoni bw’ekikopo kya liigi y’eggwanga eya Azam Uganda Premier League leero ttiimu zonna lwezizannya emipiira gyazo egigalawo lligi mu butongole ku bisaawe eby’enjawulo.\nE Buikwe, abawagizi ba Vipers ababadde tebalabanga ku ttiimu yabwe ng’ewangula ekikopo leero basuubirwa okweyiwa ku kisaawe kyabwe okubaawo nga ttiimu yabwe ettunka ne BIDCO mu mupiira akakiiko ka liigi gwekagenda okukolerako omukolo gw’okugaba ekikopo.\nKCCA FC yerina ekikopo kino kyebadde yakawangula emirundi ebiri egy’omudiring’anwa.\nOGWA ENTEBBE FC GUMEZZE VILLA\nBernard Bainaman akulira emirimu gya liigi, yategeezezza nti baakizudde nga Villa yazannyisa Yeseri Waibi mubukyamu nti kyokka Rehma Nakabuye okwemulugunya yakukola kikerezi.\nYayongedeko nti kino Nakabuye yalibadde akikola ng’enaku 7 tezinayitawo omusango lwegwalibadde nekyegukyusa nti naye okuva lwekiri nti yakikola kikerezi tegenda kugibwako bubonero okujako okugiweesa engasi ya mitwalo 30 ezokutyoboola amateeka g’omupiira .\nOLUTALO LW’OBUTAZIBWA MU BIG LEAGUE\nOmupiira wakati wa Kira Young ne Simba awangulwa ate Soana n’ekuba Police omwaka ogujja azannyira mu Big League.\nBakoze loodibuloka ne banyaga\nEttaka lyâ€™eddwaaliro lyâ€™e Kiboga likaayanirwa\nMuzimbe sitoowa okwerinda enjala\nDiguli ya Nnnalulungi Quiin Abenakyo etankanibwa\nAbabaka baagala Banka Enkulu ebuulirizibweko ku bya Sudhir


Bukedde Online - Omugagga Ssemwanga ategeeraganye n'omusuubuzi Gadafi n'amusasula obukadde 34\nMmotoka enkadde mwe nkola ssente ezimbeezaawo\nAbavuganya mu mpaka za Miss Uganda bayolesezza ebitone.\nKw'olabira amaaso ageetaaga okujjanjabwa omusawo\nAbakyala mukole ebiraamo okutangira ebintu byammwe okubbibwa...\nOmugagga Ssemwanga ategeeraganye n'omusuubuzi Gadafi n'amusasula obukadde 34\nGgwanga tebamututte bweru, takyasobola nnyonyi...\nSsaabasumba agenze okutabaganya Msgr. Magembe,...\nBy Joseph Mutebi\nAdded 5th January 2016\n“Nze olw’emirimu gyange okubeera nga giyimiridde mu South Africa ng’ate abaana mu masomero gange baatandise dda okusoma nneekubye mu mutima ne nsalawo mbeeko akasente kempa muganda wange Gadafi si lwakuba nti kituufu nnakuba ebintu bye nga bw’abadde andebula wabula lwakuba nze ayamusosonkereza nga ntamidde ne mmuyiira omwenge mu bbaala ya Gavnor,” bw’atyo Ssemwanga bwe yategeezezza\nSsemwanga ne Gadafi nga badding'anye\nOMUGAGGA Ivan Ssemwanga kyaddaaki bategeeraganye n’omusuubuzi wa mmotoka Gadafi Sadat Sserusiba buli omu ne yeetondera munne oluvannyuma lwa ssentebe wa bagagga b’omu Kampala, Godfrey Kirumira okuyingira mu nsonga zaabwe n’abatabaganya.\n“Nze olw’emirimu gyange okubeera nga giyimiridde mu South Africa ng’ate abaana mu masomero gange baatandise dda okusoma nneekubye mu mutima ne nsalawo mbeeko akasente kempa muganda wange Gadafi si lwakuba nti kituufu nnakuba ebintu bye nga bw’abadde andebula wabula lwakuba nze ayamusosonkereza nga ntamidde ne mmuyiira omwenge mu bbaala ya Gavnor,” bw’atyo Ssemwanga bwe yategeezezza.\nBino Ssemwanga yabyogeredde mu nsisinkano abagagga bano ababiri mwe baayitiddwa Kirumira ku woteeri y’omugagga Sudhir e Munyonyo eggulo ku Mmande era buli omu n’akkiriza okusonyiwa munne.\nSsemwanga yagambye nt:\nNsuubira nti okuyiira Gadafi omwenge kiyinza okuba nga kye kyaviirako ebintu bye okubula nga bw’agamba bwe kiba kituufu, ng’ate ffena tuli bavubuka buli omu yeetaaga munne y’ensonga lwaki njagadde tubimale nzireyo e South Africa nkole emirimu gyange.\nBino obwedda bigenda mu maaso nga n’akulira ba mbega ba poliisi mu Kampala East, Ronald Bogere ali ku mabbali era buli ludda ne lugenda nga lusanyufu.\nYe Gadafi yategeezezza nti:\nKituufu nnakizudde nti Ssemwanga si ye yabba ebintu byange omuli essaawa, essimu, omukufu ne ssente enkalu naye lwakuba ye yatandiikiriza olutalo n’okunkyokooza abayaaye ne bakozesa omukisa guno ne banziba era simulinaako mutawaana gwonna omusango nguggyeeyo.\nAkulira bambega ba poliisi ya Kampala East, Ronald Bogere ng'akwasa Ivan Ssemwanga pasipooti ye\nBakkaanyizza nti ku byonna Gadafi bye yafiirwa agenda kumugulirako essaawa gye yagamba nti yagigula omutwalo gwa ddoola era n’agumukwasa nga mu ssente za Uganda buli obukadde 34 era amangu ago ne bakkiriza n’okwegwa mu kifuba.\nKirumira yalabudde abavubuka bano okukomya effujjo nga buli omu ayolesa amaanyi ga ssente eri munne era n’abalabula nti ssente bw’obeera omuvubuka olina okumanya bwe bazikwata osobole okuwangala nazo nga bbo.\nOlukiika olwatudde ku woteeri ya Sudhir e Munyonyo nga lugendereddwaamu okutabaganya Ssemwanga ne Gadafi. Lwakububiriziddwa omugagga Godfrey Kirumira.\nYagambye nti tayinza kukkiriza bavubuka bato kugenda mu maaso nga beewalana mu kibuga ng’ate balina ssente olwo ye nga ssentebe w’abagagga ng’atunula butunuzi.\nAkulira bambega ba poliisi ya Kampala East, Ronald Bogere yagambye nti;\nFfe nga poliisi tetulina lutalo lwona ku muntu awaabye omusango gwe bw’asalawo akuguggyayo nga bategeeraganya era Gadafi yantuukiridde n’antegeza nga bw’aggyeeyo omusango guno nga takyagulinamu bwagaazi era n’akola ne sitetimenti. Ssemwanga tumuddizza pasipooti ye.\nAbafumbo baziyidde mu nnyumba omukyala n'afa! Babadde basiika kabalagala\nBannamateeka batutte Gavumenti mu kkooti lwa kulemwa kukyusa ssemateeka mu nnimi ennansi\nAbasirikale balabuddwa ku by'okutulugunya abasibe\nOmusuubuzi w'omu Kampala attutte Ivan Ssemwanga ku poliisi lwa kumukuba\nEffujjo erizze likolebwa aba boda boda 2010\nDESIRE LUZINDA: Engeri abasajja n’ebyokwerinda gye bimutadde ku bunkenke\nMmotoka enkadde mwe nkola ssente...\nWazir Kakooza alaga lwaki omuntu yeetaaga kuyiiya kyokka okukola ssente mu kifo ky'okunoonya emirimu.\nAbavuganya mu mpaka za Miss Uganda...\nAbawala 22 abavuganya mu mpaka za Miss Uganda battunse mu mpaka z'okwolesa talanta\nKw'olabira amaaso ageetaaga okujjanjabwa...\nKebeza amaaso go buli mwaka okutangira obuzibu okusajjuka ssinga gabeera malwadde\nAbakyala mukole ebiraamo okutangira...\nAbakyala muve mu kwezza emabega mukole ebiraamo okuwonya abaana bammwe okubbibwa n'obutafuna mu ntuuyo zammwe\nAbaabadde ne Prince Omar ng'akwata...\nOMUYIMBI amanyiddwa nga Prince Omar bwe yabadde akola vidiyo ye abaamuwerekeddeko baalidde emichomo gyennyama kw'ossa...


Bukedde Online - Bp. Luwalira yennyamidde ku ttemu erikudde ejjembe mu ggwanga\nOmugagga Ham azzeemu ebibuuzo 20 ku katabo...\nDisitulikiti y'e Masaka egobeddwa mu bizimbe...\nOMULABIRIZI ‘e Namirembe Rt. Rev. Wilberforce Kityo Luwalira awadde obubaka bw’amazuukira n’alaga okwennyamira ku ttemu erikolebwa mu ggwanga ne bakola okunoonyereza kyokka ne kutavaamu lipooti ennyonnyola.\nTeri kubba kutono buli abbye sente z’eggwanga entono n’ennyingi bonna babbi okwo bw’ogattako ekibba ttaka ekiri mu ggwanga wennyamira ate bw’otunuulira ekibba ttaka ekiriwo oyinza okulowooza nti batuukiriza njogera egamba nti bw’okiwakanya obeera olamuza magombe.\nBino Omulabirizi Luwalira abitadde mu bubaka bw’amazuukira bw’aweerezza n’agamba nti okuzza emisango naddala ng’abantu bakozesa kompyuta ne tekinologiya ow’ekikugu byeyongedde okwo n’gattako abantu abali mu bifo ebyawaggulu mu gavumenti ng’abamu baboogerera amafukuule ne batuuka n’okufiirwa ebifo bye balimu.\nAgambye nti abantu bonna ku mazuukira gano basaana okwekwata obubaka Yesu bw’awa mu Yokaana 14:27 EMIREMBE GIBEERE NAMMWE…\nYagambye nti kyennayamiza okulaba ng’obukuubagano n’akavuyo weekali mu ggwanga ng’abakuumaddembe bakalinamu omukono nga kino kiva ku ntegeka z’okulonda kwa 2021 okusuubirwa eivuddeko enjawukana na buli muntu okweyagaliza yekka ne kivaako obunkenke okweyongera mu ggwanga.\nAgambye nti bw’otunuulira ekyagudde ku muliraano e Sudan ne mu mawanga amalala byennyamiza ‘abazira bagudde!’\nAwadde abantu amagezi okunywerera ku bubaka Yesu bwe yawa abayigirizwabe ng’amaze okuzuukira buli muntu ayagalize munne emirembe newankubadde nga waliwo amayengo mu bulamu.\nAnnyonnyola nti ku nsi tewali munnabyabufuzi oba omugagga ffugge yenna ayinza okukuwa obulamu obw’omwoyo okuggyako Yesu Kristo singa obeera ng’osazeewo okumukkiriza n’omuyingiza mu bulamubwo.\nYasabidde abalwadde okuli sipiika Rebecca Kadaga, Katikkiro wa Uganda eyawummula Polof. Apolo Robinson Nsibambi n’Omulabirizi Hannington Mutebi ali mu kujjanjabibwa e Bungereza.\nAgumizza abaviiriddwako abaagalwa babawe nga Nabagereka Syliva Nagginda eyafiiriddwa kitaawe John Luswata n’amaka g’omugenzi Nelson Ssebuggwawo bonna.\nBp. Kityo Luwalira,\nObulabirizi bw'e Namirembe\nOkulima mukuteekemu ekibalo okwongera ku nnyingiza - Museveni


Okubikkulirwa 17 LCB - Omukazi eyali Yeebagadde Ekisolo - Awo - Bible Gateway\n17 (A)Awo omu ku bamalayika omusanvu abaalina ebibya omusanvu n’ajja n’ayogera nange, n’aŋŋamba nti, “Jjangu nkulage ebigenda okutuuka ku mukazi malaaya omukulu atudde ku mazzi amangi. 2 (B)Bakabaka ab’oku nsi bayenda naye n’abantu ab’oku nsi banywa omwenge ogw’obwenzi bwe ne batamiira.”\n3 (C)Bw’atyo malayika n’antwala mu mwoyo, mu ddungu, ne ndaba omukazi ng’atudde ku kisolo ekimyufu ekyalina emitwe omusanvu n’amayembe ekkumi, okwali kuwandiikiddwa amannya agavvoola Katonda. 4 (D)Omukazi yali ayambadde engoye bbiri olugoye olumyufu n’olwa kakobe era ng’alina n’ebintu ebirala eby’omuwendo, nga zaabu n’amayinja ag’omuwendo, era ng’akutte mu mukono gwe ekikompe ekya zaabu nga kijjudde eby’omuzizo byonna eby’obwenzi bwe. 5 (E)Ebiwandiiko eby’ekyama byali biwandiikiddwa ku kyenyi kye nga bigamba nti:\n6 (F)Ne ndaba omukazi ng’atamidde omusaayi gw’abatukuvu, awamu n’ogw’abajulirwa abattibwa olwa Yesu.\nBwe namulaba ne neewuunya. 7 (G)Malayika n’ambuuza nti, “Lwaki weewuunya? Nzija kukunnyonnyola ebyama eby’omukazi oyo era n’ekisolo kw’atudde ekirina emitwe omusanvu n’amayembe ekkumi. 8 (H)Ekisolo kye walabye kyaliwo, naye kaakano tekikyaliwo era mu bbanga ttono kiriggyibwa mu bunnya obutakoma kiryoke kizikirizibwe. Abantu abali ku nsi amannya gaabwe nga tegawandiikiddwa mu kitabo eky’Obulamu okuva ensi lwe yatondebwa, balyewuunya okulaba ekisolo ekyaliwo, ne kitabeerawo, ate ne kiddamu okubeerawo.\n9 (I)“Kale kyetaaga amagezi n’okutegeera. Emitwe omusanvu ze nsozi omusanvu omukazi kw’atudde, era be bakabaka omusanvu. 10 Abataano baagwa, omu y’aliwo kaakano, naye omulala tannajja wabula bw’anajja kimugwanira okubeerawo ekiseera kitono. 11 (J)Ekisolo ekyaliwo, kaakano nga tekikyaliwo, ky’eky’omunaana, kyokka kiri nga biri omusanvu; era nakyo kirizikirizibwa.\n12 (K)“Amayembe ekkumi ge walaba be bakabaka ekkumi abatannaweebwa buyinza kufuga; balirondebwa okufugira wamu n’ekisolo okumala essaawa emu. 13 (L)Bonna bassa kimu era baliwa ekisolo ekikambwe, amaanyi n’obuyinza bwabwe. 14 (M)Bano balyegatta wamu okulwanyisa Omwana gw’Endiga, kyokka Omwana gw’Endiga alibawangula kubanga ye Mukama wa bakama era Kabaka wa bakabaka, abali awamu naye be yayita era abalonde be abeesigwa.”\n15 (N)Awo malayika n’aŋŋamba nti, “Amazzi ge walaba omukazi omwenzi kw’atudde, be bantu n’ebibinja by’abantu aba buli kika n’aba buli lulimi. 16 (O)Ekisolo n’amayembe ekkumi bye walaba birikyawa omukazi oyo ne bimulumba ne bimulwanyisa, era birimuleka bwereere nga talina ky’ayambadde ne birya omubiri gwe, ne bimwokya n’omuliro. 17 (P)Kubanga Katonda ye yakibiwa bituukirize ebyo bye yasiima okukola, n’okukola n’omwoyo gumu n’okuwa obwakabaka bwabwe ekisolo ekyo okutuusa ekigambo kya Katonda lwe kirituukirira. 18 (Q)Ate omukazi gwe walabye, ky’ekibuga ekikulu ekifuga bakabaka bonna ab’oku nsi.”\n17:1 : a Kub 15:1 b Kub 21:9 c Kub 16:19 d Kub 19:2 e Yer 51:13\n17:2 : Kub 14:8; 18:3\n17:3 : a Kub 12:6, 14 b Kub 13:1 c Kub 12:3\n17:4 : a Kub 18:16 b Yer 51:7; Kub 18:6\n17:5 : Kub 14:8\n17:6 : Kub 18:24\n17:7 : a nny 5 b nny 3\n17:8 : a Kub 13:10 b Kub 3:10 c Kub 13:8 d Kub 13:3\n17:9 : Kub 13:18\n17:11 : nny 8\n17:12 : a Kub 12:3 b Kub 18:10, 17, 19\n17:13 : nny 17\n17:14 : a Kub 16:14 b 1Ti 6:15 c Mat 22:14\n17:15 : a Is 8:7 b Kub 13:7\n17:16 : a Kub 18:17, 19 b Ez 16:37, 39 c Kub 19:18 d Kub 18:8\n17:17 : Kub 10:7\n17:18 : Kub 16:19


Omumerika Wilder yeddizza omusipi gw'ebikonde...\nShafic Kiwanuka akoze ekyafaayo: Amezze Omuzimbabwe...\nABAKUBI b’ebikonde balabuddwa obutabikozesa mu bumenyi bw’amateeka wabula okubifuula omulimu ogujja okubatuusa ku birungi.\nLawrence Kalyango, omutendesi Copab Boxing Club, yagambye nti abantu abakyamu abeeyambisa ebikonde mu bumenyi bw’amateka be babireetera okuvumaganyizibwa, n’abazadde okutiisa abaana baabwe okubyetabamu, sso nga muzannyo mulungi nnyo.\nYabadde mu mpaka ezaategekeddwa ttiimu ez’enjawulo okwongera okuwawula abazannyi baabwe, ezaabadde ku bbaala ya Just Life e Mulago ku Ssande. Kiraabu mwabaddemu; Police, Kyebando , Copab, Kololo n’endala.\nWaasooseewo abazannyi abali wansi w’emyaka 20, n’oluvannyuma abakulu ne baddawo.\nOluzannya olwasinze okucamula abawagizi lwabaadde wakati wa Rajab Kibira (Kololo), omukinjaagi mu Lufula y’oku Kaleerwe ne Jamir Bullet Bullet (Rhino), omusuubuzi w’amatooke mukifo kye kimu, nga buli ayagala okulaga munne nti yasinga.


Bukedde Online - Omwana avudde mu mbeera n'atta mukulu we\nAba LDU bakubye mutabani wa Gen. Gutti n'abalala 2 amasasi\nPoliisi eyodde aba bboodabbooda ne takisi ...\nENSASAGGE egudde e Kawolo mu munisipaali y'e Lugazi, abaana ab'oluganda babiri bwe bafunye obutakkaanya, omuto n'afumita mukulu we ekiso n'afiirawo. Patrick Ssekamwa 19, y'attiddwa muto we (amannya agasirikiddwa) ow'emyaka 14 ng'asoma P7 mu ssomero lya Mt. Zion P/S Kiteza.\nBombi baana ba Specioza Nakate ne Livingstone Kyefuula wabula nga baabadde babeera ne jjajjaabwe Christopher Kato. Entabwe yavudde ku bukota bw'amenvu aga ndiizi, Ssekamwa bwe yatemye wabula muto we ne kimuyisa bubi oluyombo ne lutandika era jjajjaabwe n'aluyingiramu ne baba ng'abakkaanyizza kyokka yalabidde awo ng'omulenzi omukulu agudde nga bw'alaajana.\nJjajjaabwe Kato era azaala kitaabwe yategeezezza nti kyamubuuseeko okulaba omwana ng'ataawa. Bino byabadde ku kyalo Kamenya II mu divizoni y'e Kawolo munisipaali y'e Lugazi mu disitulikiti y'e Buikwe.\nKato yagambye nti omugenziabadde tasoma era abadde aludde ng'abeera naye kyokka omuto abadde yazze kukyala oluvannyuma lw'amasomero okuggalwa olwa ssennyiga omukambwe owa COVID 19.\nJjajjaawe agamba nti omwana omukulu yatemye obukota bwa ndiizi bubiri n'abuleeta munne bwe yamulabye n'amubuuza ekimutemesa ndiizi ko omukulu nti ‘‘njagala kubutunda ne jjajja mmuweeko'' ko omuto nti gano amaka olabika oyagala kugafuula gago. Omukulu kyamunyiizizza era omuto kwe kukwatako akakota akamu n'agamba nti ako naye akatutte omukulu n'akkiriza.\nWabula nti ate omuto yakutte ekiso n'atandika okutemaatema kandiizi ke yabadde awambye bwe yakamaze n'alumba munne we yabadde n'amufumita ekiso mu kifuba n'amutta. Kato yayongeddeko nti yabadde agezaako okuyamba omukulu oli n'amwesimattulako n'adduka ng'agenda ayita mikwano gye ku muliraano wabula olwatuuse mu luggya w'addukidde n'agwa wansi baagenze okumutuukako ng'afudde.\nAbatuuze baavumiridde eky'omwana okutta munne era baagezezzaako okumunoonya n'abula nga bagamba nti omwana attiddwa y'abadde alabirira jjajjaawe.\nPoliisi okuva e Lugazi ng'ekulembeddwa akulira bambega baayo mu disitulikiti y'e Buikwe, Prossie Namukasa bazze ne beekebejja byonna ebyabaddewo oluvannyuma ne batwala omulambo mu ggwanika ly'eddwaaliro e Kawolo nga n'okunoonya omwana eyasse munne bwe kugenda mu maaso\nKayunga General Hospital


Bukedde Online - Minisita Nantaba Gav't emutaddeko akakiiko\nOkunoonyereza ku ngeri Ssebulime gye yatti...\nGAVUMENTI etaddewo akakiiko k’abaminisita ak'enjawulo kanoonyereze okuzuula oba nga waaliwo omupango gw’okwagala okutta minisita Idah Nantaba nga bwe kiba kituufu balina okuzuula abaaguli emabega n’ekigendererwa kyabwe.\nMinisita omubeezi ow'ensonga z'omunda mu ggwanga, Obiga Kania yasinzidde mu Palamenti eggulo n'ategeeza nti olukiiko lwa Kabineeti olwatudde ku Mmande lwasazeewo okuteekawo akakiiko kanoonyereze ku byonna ebyaliwo ku Ssande nga March 24, 2017 e Naggojje mu Mukono.\nKu lunaku olwo Ronald Ssebulime lwe yattibwa abasirikale ba poliisi ku bigambibwa nti yali alondoola Nantaba n'ekigendererwa ky'okumutuusaako obulabe.\nObiga yagambye nti akakiiko akaateereddwawo kakulirwa minisita w'ensonga z'omunda mu ggwanga nga kaliko ne baminisita abalala.\nEnsonga mu Kabineeti zaategeezezza nti abalala kuliko; omumyuka wa Ssaabawolereza wa Gavumenti Mwesigwa Rukutana, minisita omubeezi ow'ebyentambula Aggrey Bagiire ne minisita omubeezi ow'ensonga z'ebweru Okello Oryem.\nMu kiseera kino Obiga yalaze nti okuttibwa kwa Ssebulime bakutwala ng'ettemu, kuba yattibwa oluvannyuma lw'okukwatibwa.\nMu kaweefube w'okuzuula abatemu Gavumenti yamaze okukwata abantu basatu okuli; Cpl. David Ssali, PC. Ronald Opira ne PC. Ronald Bagonza olw'okwenyigira mu kutemula Ssebulime.\nMinisita yagambye nti poliisi nayo ekyagenda mu maaso n'okunoonyereza nga waliwo ebibinja bya mirundi ebiri ebyateekeddwaawo okuli; ekibinja ekyavudde ku kitebe ky'abambega e Kibuli n'ekirala ekyavudde mu Kampala Metropolitan Police.\nGavumenti yeetondedde famire n'abooluganda lwa Ssebulime eyattibwa abasirikale ba poliisi mu ngeri embi ennyo.\nEyagenze e Kajjansi okubba empale zimulebedde


ESSANYU! Gavumenti ekkirizza abaana abaludde nga banyumirwa akaboozi abali embutto okudda ku masomero - Galaxy FM 100.2ESSANYU! Gavumenti ekkirizza abaana abaludde nga banyumirwa akaboozi abali embutto okudda ku masomero - Galaxy FM 100.2\nESSANYU! Gavumenti ekkirizza abaana abaludde nga banyumirwa akaboozi abali embutto okudda ku masomero\nBannabyanjigiriza mu ggwanga erya Tanzania baanirizza entekateeka ya Gavumenti, ey’abawala abali embutto okubakkiriza okudda ku masomero.\nOkusinzira ku Minisita w’ebyenjigiriza mu ggwanga erya Tanzania, Prof Joyce Ndalichako, abayizi bonna abaawanduka masomero nga bali mu ‘Primary’ ne ‘Secondary’ olw’ensonga ezitali zimu omuli okufuna embutto, omukisa guzze okudda ku masomero.\nGavumenti eri mu ntekateeka okuteekawo ensoma ey’enjawulo eri abayizi bonna abali embutto nga kikoleddwa, okutangira abayizi abato abali embutto okwenyigira mu bintu ebiyinza okumenya amateeka.\nAlipoota mu Tanzania ziraga nti buli mwaka abaana abasukka emitwalo 12 bawanduka mu masomero, nga abali mu 700 kivudde ku baana kufuna mbutto.\nWabula, abazadde baludde nga bemulugunya ku ky’okulemesa abaana abawala okuddayo okusoma ate ng’abo abalenzi, bakkirizibwa okutambuza emisomo gyabwe.\nKati no, Bannabyanjigiriza basanyukidde enteekateeka ya Gavumenti eky’abaana abawala abali embutto okudda ku masomero, nga kigenda kuyamba nnyo abayivu okweyongera mu ggwanga.\nKinnajjukirwa nti eyali omukulembeze w’eggwanga eryo, kati omugenzi John Pompe Magufuli, yagaana eky’abaana abali embutto okudda ku masomero n’okulangira nti omusajja yenna akwattiddwa ku by’okutikka omwana omuto olubuto, wakusibwa emyaka egisukka 30.\nEtteeka eritangira abaana abali embutto okudda ku masomero, libaddewo mu Tanzania emyaka 19, nga Magufuli yali ayongedde kuliteeka mu nkola.\nTanzania mu kiseera kino ekulemberwa omukyala Samia Suluhu Hassan oluvanyuma lwa Magufuli okufa mu March, 2021.\nAte minisitule y’ebyobulimi mu ggwanga erya Malawi ewandiikidde eyali omukubi w’ekibonde Mike Tyson okuba Ambasadda w’eggwanga ku byenjaga.\nOkusinzira ku Minisita w’ebyobulimi Lobin Lowe, Malawi yakkiriza bannansi okulima n’okutunda enjaga omwaka oguwedde ogwa 2020 era kivuddeko abantu bangi nnyo, okweyongera okugirima n’okuwa abantu emirimu mu ggwanga munda n’ensi z’ebweru.\nMalawi egamba nti ekitongole kya America ekikola ku by’enjaga, kyasuubiza okuwangira entekateeka zonna, okusembeza Tyson ku by’okutambuza emirimu gy’enjaga.\nTyson myaka 55 nga munnansi wa America, y’omu ku basuubuzi abegumbulidde okutunda n’okulima enjaga era mbu y’emu ku nsonga lwaki Malawi eremeddeko okumukwasa obwa Ambasadda bw’enjaga.\nTyson eyali amanyikiddwa nga Iron Mike eyali musajja wamaanyi ddala, era yawangula emisipi egy’enjawulo wakati 1985 okutuusa 2005.\nYazaalibwa nga 30, Ogwomukaaga, 1966 era musajja muzito, ng’ali mu kiro 100.\nEbirala ebifa mu ggwanga – https://www.youtube.com/watch?v=qyXkcdAElq8


Bukedde Online - Villa eyagala kuzza Express mu 'lejula'\nLiigi ya Basketball etojjera\nAtendeka Crested Cranes mwennyamivu olw'em...\nOMUPIIRA mulindwa wakati wa Express FC ne SC Villa gwa leero (Lwakutaano) e Wankulukuku wakati mu bunkenke eri abawagizi ba ttiimu zombi.\nRonnie Kisekka owa Express FC (ku kkono) ng'attunka ne Allan Kyambadde owa SC Villa mu gw'oluzannya olusooka e Masaka. Villa yawangula ggoolo 1-0.\nLeero (Lwakutaano), 10:00;\nExpress - SC Villa, Wankulukuku\nBidco - Bright Stars,\nKakindu UPDF- Soana FC,\nBombo Maroons - Police,\nOmupiira guno ogwa liigi ya babinywera, gutuuse Villa erwanira kikopo ate Express eri ku butaka erwanyisa kusalwako.\nVilla eri mu kyakusatu n’obubonero 53 ng’omupiira guno gw’etunuulidde okugizza mu kibalo ky’ekikopo sso nga Express erwanyisa kyambe era bw'ekubwa esigala mu ttiimu essatu ez'okusalwako.\nVilla ebala nti bw'eguwangula, kijja kutwala Express ewa Vipers nga nkambwe erwane okufuna obubonero obusatu obugiwonya okusalwako, olwo yo (Villa) esibagane ne Vipers ku bubonero 58, kisigalire ku buli omu gw'asembyayo.\nEkigwongera ebbugumu, be batendesi Wasswa Bbosa (Villa) ne Shafiq Bisaso owa Express.\nWasswa yagobwa mu Express ate Bisaso n'afuumuulwa mu Villa sizoni ewedde nga buli omu ayagala kulaga baali bakama be nti y'asingako.\nNg’oggyeeko abatendesi, abawagizi ba Express balina akakuku ku Villa olw'okubatwalako obubonero mukaaga nga tebatuuyanye mu sizoni ya 2014/2015, FUFA bwe yabasingisa omusango gw'okukolera effujjo ku mipiira egyali e Mityana n'e Wankulukuku.\nGyombi gyaggweera mu ttiyagaasi nga gyalamulwa Ronnie Kalema ne Rajab Bakasembe.\nMusa Mukasa, Simon Sserunkuuma, Allan Kyambadde, Muhad ‘Yaya’ Kakooza, Godfrey Lwesibawa ne Henry Katongole, baaliko mu Express sso nga Ayub Kisaaliita owa Express yaliko kapiteeni wa Villa n'emusalako.\nOmutindo gwa ttiimu zombi si mulungi ng'emipiira gyabwe ena Abawagizi kye bagwogerako Ronald Kalungi e Kitintale; Express erwanyisa kyambe ejja kuwangula Villa 2-1.\nEkirala guli wa Express e Wankulukuku.\nCathy Ahebwa e Nabulagala; Nsuubira Villa okuwangula kuba ya maanyi. Erina abazannyi abalungi okusinga ku ba Express. egisembyeyo, Villa ewanguddeko Kirinya yokka (2-0) ate Express ekubye UPDF (2-0).\nWasswa Bbosa yategeezezza nti balina obusobozi obuwangula omupiira. “Express erina ebyafaayo ebirungi e Wankulukuku kyokka buli kimu kibaako n’enkomerero.\nTugyagalako obubonero busatu tulinde ekiddako,” Bbosa bwe yategeezezza.\nEmipiira etaano Express gy'esembyeyo okuzannyira e Wankulukuku, ekubiddwa KCCA yokka (2-1) sso nga Villa yasemba okuwangulirayo mu January wa 2011 ne ggoolo 1-0. Villa erimu okwerumaaluma wakati wa Wasswa Bbosa n'omumyuka we, Paul Mukatabala abeerangira enkwe. Kino kyavuddeko abakungu baayo okuyimiriza Mukatabala. Bbosa naye ali ku kkoligo lya mipiira ena era Phillip Ssozi ne Mubaraka Kiberu be bagenda okutuula ku katebe. Bisaso yagambye nti omupiira guno mukulu nnyo eri ebiseera bya ttiimu eby'omu maaso nga tujja kulwana nnyo tuguwangule.\nAb'e Gombe mujjuze Gabula mufune eddigobe lya Ssekukkulu


Buganda esse omukago n’aba AIDS Commission okulwanyisa Mukenenya - StaDailyNews\nHome Amawulire AGAFA E MENGO Buganda esse omukago n’aba AIDS Commission okulwanyisa Mukenenya\nObwakabaka busse omukago ne Uganda okulwanyisa Mukenenya mu Buganda awamu n’okwongera okumanyisa abantu ba Beene ku kirwadde kino.\nOmukolo gw’okuteeka emikono ku ndagaano gubadde mu Bulange-Mmengo nga Minisita w’ebyobulamu mu Buganda, Owek. Dr. Prosperous Nankindu Kavuma y’ataddeko omukono ku lw’Obwakabaka ate Enid Wamani n’assaako ku lwa Uganda AIDS Commission.\nBw’abadde ayogerera ku mukolo guno, Kamalabyonna Charles Peter Mayiga ategeezezza nti ekisinga obukulu mu lutalo lw’okulwanyisa Mukenenya, kwe kubeera n’amawulire amatuufu n’awa eky’okulabirako nti wadde eddagala erinafuya akawuka kano gyeriri ate nga lya bwereere, naye abantu abasinga mu byalo tebakimanyi.\n“Twetaaga amawulire amatuufu abalina akawuka baleme kulowooza nti ebyabwe bikomye kuba okukwatibwa Mukenenya si y’enkomerero y’ensi. Tulabye abantu abakwatibwa Mukenenya naye ne bawangaala nnyo n’okusinga abantu abalala.” Katikkiro Mayiga bw’annyonnyodde.\nOno agamba nti singa ebintu abalina akawuka babiraba mu butuufu bwabyo nga basinziira ku mawulire amatuufu era ne beewala okweraliikirira n’okuyongobera, baba basobola bulungi okutwala obulamu bwabwe mu maaso nga bamanya emmere esaanidde okuliibwa kuba omubiri kye ky’okulwanyisa ekikulu omuntu ky’aba nakyo ng’azuuliddwamu ekirwadde kyonna.\nMukuumaddamula Mayiga ategeezezza nti ensi esaanye okumanya nti okusonga ennwe mu balina ekirwadde kino kya bulabe, kuba abakikola tebalina kye bafunamu. Bw’atyo n’awera nti nga Buganda bajja kubunyisa amawulire amatuufu ku Mukenenya nga beeyambise ennono za Buganda nga bassenga ne bakojja nga batuukiriza obuvunaanyizibwa bwabwe.\nOno asabye abantu okusoosowaza ebyobulamu era bafeeyo ku maka gaabwe, kibayambe okulwanyisa ekirwadde kino n’okwekuuma.\nAte ye Minisita Nankindu Kavuma annyonnyodde nga Minisitule gy’akulembera bw’egenda okwongera amaanyi mu lutalo lw’okulwanyisa Mukenenya era ng’akakasa nti endagaano eno ejjidde mu kaseera katuufu.\nAtaddeko omukono ku lwa Uganda Aids Commission, Enid Wamani ategeezezza nti Ssaabasajja Kabaka yasiima okukulemberamu olutabaalo ku kirwadde kya Mukenenya mu baami, nga babadde balina okujja okwebaza Nnyinimu wamu n’okwongera okumusaba ayongere okukunga abantu be balwanyisa ekirwadde kino.\nOkusinziira ku Wamani, ekirwadde kya Mukenenya kikyali waggulu nga mu ggwanga kisinga mu disitulikiti y’e Kalangala kuba eno buli bantu 100, abantu 18 balina ekirwadde kino. Ebitundu ebirala nga Rakai, Masaka ne Kalungu, nayo ekirwadde kino kingi bw’ogeraageranya n’ebitundu ebirala.\nWamani yeebazizza Obwakabaka olw’omukago guno era n’ategeeza nti nga Uganda Aids Commission, bakkirizza nti bajja kusobola okuwangula ekirwadde kino nga bakolaganidde wamu n’Obwakabaka.\nPrevious articleMTN Uganda announces plans to sell 20% of its shares\nNext articleKabaka wakulabikako eri Obuganda


Bukedde Online - Buli muntu kimukakatako okugula satifikeeti - Mayiga\nBuli muntu kimukakatako okugula satifikeeti - Mayiga\nBUKEDDE W’OLWOKUSATU ALIMU BINO BY’OTOSAANA...\nAlimbye mwannyina ali ku kyeyo nga bw'amugulidde...\nKatikkiro wa Buganda, Charles Peter Mayiga yasinzidde ku mukolo gw’okuggalawo ‘Luwalo Lwaffe 2017’ e Bulange- Mmengo ku Lwokubiri n’ategeeza nti kikakata ku buli muntu wa Buganda okugula satifikeeti n’okuwaayo kyonna kyalina okutambuza emirimu gy’Obwakabaka.\nKatikkiro wa Buganda, Charles Peter Mayiga\nENSIMBI obukadde 203 ze zikung'aanyiziddwa amaggombolola mu Buganda mu nkola ya ‘Luwalo lwaffe 2017’ ng’abatuuze b’eggombolola y’e Makindye mu Kampala be basinze n’ensimbi 17,465,000/-. Ate essaza ly’e Kyadondo lye lisinze amalala n’ensimbi 54,806,000/-.\nYasabye okukomya enjogera egamba nti ‘Ab’e Mmengo’ kubanga tewali muntu gwe baazaalira Mmengo. “Kino ekikolebwa ekya Luwalo lwaffe kyongera ebigimusa mu nkulaakulana y’Obwakabaka era mbakubiriza ensimbi ze tufunye omwaka guno okulaba nga tuzikubisaamu emirundi ebiri omwaka ogujja kuba ensimbi obukadde 203 nnyingi okukuhhaanya kyokka ku ddaala ly’Obwakabaka ntono nnyo,” Mayiga bwe yategeezezza oluvannyuma n’atongoza enkola ya ‘Akabbo k’Oluwalo 2018.’\nObukadde 12 ze zaaleeteddwa amagombolola okuli Mumyuka Nakawa (obukadde butaano), Ssabagabo Lufuka (obukadde mukaaga), nga gano g’e Kyaddondo, ab’e Ddwaniro- Ssingo baleese 400,000/-, ab’e Ssisa- Busiro baleese 870,000/- ate ab’e Kayonza- Bugerere 300,000/-.\nMinisita omubeezi owa Gavumenti ezeebitundu, Joseph Kawuki yategeezezza nti omwaka ogujja minisitule eno, essira egenda kulissa ku kulambula abantu ba Kabaka nga Minisita waakulambula amasaza gonna ng’atandikira Buweekula nga January 9, 2018.\nAbaami b’amasaza nabo balina okulambula amagombolola, abaamagombolola balambule emiruka n’abakulembeze abalala abaddako wansi balambule ebitundu bye batwala okutuukira ddala mu maka.\n“Eggombolola y’e Makindye yaddiriddwa Ssabawaali Gombe- Kyaddondo n’ensimbi 10,571,000/-, Mutuba I Nangabo- Kyaddondo 8,240,000/- ate mu masaza Kyaddondo eddiriddwa Buddu ne 33,728,000/- ne Busiro 21,673,000/- nga tulabyewo okulinnya okuva ku nsimbi 137,934,400/- okutuuka ku bukadde 203.\nBukya nkola eno etandikibwa mu 2015, yaakavaamu ensimbi 692,562,000/- noolwekyo twebaza nnyo abakulembeze n’abantu ba Kabaka bonna,” Kawuki bwe yagambye.\nAkulira ekitongole kya Majestic Brands ekikwanaganya enkola eno, Ronald Kawaddwa yategeezezza nti omwaka ogujja wateereddwaawo ebirabo ebigenda okuweebwa eggombolola, Omwami w’eggombolola n’omuntu ssekinoomu abanaasinga okujjumbira abantu enkola eno.\nMu ngeri y’emu ab’e Kyegonza- Gomba baaleese e Mmengo amakula omwabadde ente, amatooke n’ebirala.\nKatikkiro Chalrles Peter Mayiga,\nUNAA; Akawumbi ka ssente akaasasanyiziddwa ku babaka mu America kagasa katya Bannayuganda?\nEbinuubule n’ebifuniddwa updf mu myaka 11 e Somalia\n‘Kkooko mwongerako omutindo okumufunamu’


Bukedde Online - Natandika na 20,000/- omwaka oguwedde kati ndi mu kakadde’\n‘Ebitoogo mbikolamu entebe n’emmeeza mwe...\nOmwaka guno nga gutandika, twatandika okukola essigiri 1,000 nga buli emu ya 1,300/- ne tuggyamu 1,300,000/-. Kati nduubirira kubumba ssigiri 5,000 nga muno mbeera nfunamu 6,500,000/-.\nNize ng’abumba ssigiri mu kirombe w’akolera.\nABANTU bangi balemererwa okwekolera nga beekwasa obutaba na ntandikwa, wabula Gasto Nize ow’e Ssenge mu disitulikiti y’e Wakiso agamba nti mu August w’omwaka oguwedde, yatandika bizinensi ey’okubumba essigiri ne 20,000/- ze baasonda ne mukazi we.\nAnyumya entandikwa ne we batuuse: “Omwaka oguwedde, twatandika bizinensi y’okubumba gye twasooka okulaba e Zzana ne tutandika okunoonya ekifo we tuyinza okuggya ebbumba eddungi kuba si buli bbumba nti likola essigiri.\nMu kutandika twali tetulina bakozi naye ekirungi munnange gwe natandika naye wadde kati yabivaamu, yali amanyi okuzibumba.\nTwasima ebbumba nga bwe tulisomba kuba twasooka ne tukola essigiri 100 ze twayokya era ne tuggyamu 130,000/-.\nOkutandika bizinensi eno, tetwalina ssente naye twasobola okwesonda 20,000/- ze twawa landiroodi eyatupangisa ekifo we tukolera n’okutuusa kati, wadde kati ekifo tukipangisa 30,000/-.\nOluvannyuma twafuna omukozi ne tutandika okubumba essigiri 250 ng’ono buli ssigiri yali alina kufunako 200/- nga ze 50,000/- okusobola okusikiriza abakozi abalala. Tanuulu mwe tuzookera evaamu 290,000/-.\nOlw’okuba nali simanyi bulungi kukola ssigiri, omukozi wange ye yanjigiriza.\nBwe twayiga twasalawo omukozi eyali atuyigiriza okumukendeeza ku ssente tumusasulenga 150/- ku buli ssigiri, kye yagaana n’atweyawulako.\nbert Tugaineyo, omu ku bakozi ba Nize ng’alaga ssigiri eziwedde okwokebwa n’okusiba waya.\nENGERI GY’ADDUKANYA BIZINENSI YE\nNga bw’okimanyi, buli kimu kyetaaga okuba nga kiddukanyizibwa bulungi okusobola okugenda mu maaso, kati nkola embalirira bw’eti:\nAsima ebbumba 10/-, alitabula 40/-, okubumba 150/-, waya ze tusiba essigiri 50/-, omusibi 50/-, essigiri ng’ewedde 150/- ssaako n’ebigwa tebiraze 150/-, nga bwe ngatta ze ssente ze mmalira ku sigiri.\nOlwo ne mmanya bbeeyi y’okugitunda nfuneko amagoba.\nEBB EEYI Y’ESSIGIRI\nBw’oba waakutunda essigiri nga tekuli waya, ebeera ku 700/-, wabula bwe zibaako ebeera ya 900/-. Naye bwe kubaako emmotoka ezitwala mu katale, ebbeeyi esembayo ku ssigiri entono ebeera 1,300/-. Essigiri ennene okugisiba etandikira ku 500/-, okugimaliriza 250/-, eyasima ebbumba n’okubumba 250/-, okwokya 500/- era ebbeeyi kw’etandikira eri 1,500/- wabula bwe zitwalibwa ku katale zitundibwa 4,500/-.\nAkatale kasinga kubeera Katwe era abazigula bazitwalira ku 900/- n’entambula ya 100/-. W’azitundira abeera azifunako 200/- buli emu.\nNkozesa abantu bana.\nNnina abakozi bana, ababumba bali babiri era balina okubumba essigiri entono 200 n’okusingawo oba ennene 80 olunaku ne bafuna 30,000/-.\nAbabiri abalala bakola gwa kusima bbumba era ensasula esinziira ku bungi bw’asimye.\nErivaamu essigiri 1000, alifunamu 10,000/- olunaku. Mukyala wange, Taciana Namanda naye annyambako mu kukola emirimu gino.\nBYE NFUNYE l Natandika n’okukola essigiri 100 mu August w’omwaka oguwedde ku ssente ze twesonda, wabula kati tukola 1,000 ne tuggyamu 1,300,000/-. l Nsobola okulabirira famire yange n’okugibeezaawo. l Nsomesa abaagala okuyiga okubumba essigiri nga basasula 50,000/-.\nESSIGIRI TEZEETAAGA BU KUUMI Ekirungi ekiri ku mulimu guno, tegwetaaga bukuumi, kuba tewali lunaku lwe twali tusanze ssigiri nga zibbiddwa.\nEkirungi kya bizinensi eno, buli lw’okola essigiri osigala ku magoba go kuba essigiri okugimaliriza eggweera wakati wa 650/- ne 700/- n’ogitunda ku 1,300/-.\nBuli mmotoka ekika Elf etikka essigiri eziri wakati wa 700 ne 800 okuzitwala mu katale.\nEssigiri zino njagala kuzongerako mutindo nga nzissaako ebbaati olwo emu ebeera egula 10,000/- n’okusingawo.\nEnkuba etutawaanya kuba we tukolera watonnya kyokka nga tetulina matundubaali ge tuzibikkisa oluusi ekitukosa.\nOmugga Mayanja bwe gusala, emmotoka zo ziba zisobola okutambula wabula bw’oba tonnasima bbumba, kikubeerera kizibu okulifuna okutuusa ng’amazzi gakendedde.\nEnku za bbeeyi ng’ate ze twokesa essigiri.\nMmotoka ezitwala essigiri zino mu katale, zituggyako ssente nyingi.\nBw’osima ebbumba oba olina okupangisa wiirubaalo kyokka nazo za bbeeyi kuba olunaku osasula 3,000/-.\nBw’otuuka okwokya essigiri, ziyinza okwonooneka oba okwatika n’ofiirizibwa.


Kadaga alagidde ku kiragiro kya Museveni | Dembe FM 90.4\nKadaga alagidde ku kiragiro kya Museveni\nBya Moses Kyeyune ne Prossy Kisakye Omukubiriza w’olukiiko lw’eggwanga Rebecca Kadaga alagidde akakiiko ka palamenti kunsonga z’amateeka okuleeta ekiteeso mu palamenti ekigyawo omusango gwa kireleese mug gwanga.\nKino kiddiridde omukulembeze w’eggwanga Yoweri Museveni okuvaayo nayisa ekiragiro eri Poliisi n’ebitongole ebirala okuta abo bonna abavunanibwa omusango gw’obwakirereese.\nPulezidenti yavudeyo nategeeza nti teri muntu alina ku kwatibwa bwa kirerese.\nKadaga okuvaayo okusaba bwati kiddiridde omubaka wa Kyaka south Jackson Kafuuzi okuvaayo nakileeta mu palamenti.\nMungeri yemu sipiika alagidde ssabawaabi wa gavumenti okulabikako eri palamenti okuleeta ekyukayuka zonna ezetagibwa mu ssemateeka ku tteeka lino.\nMungeri yemu Omumyuka wa kola nga akulira ekibuga Samuel Sserunkuma ategeezeza nga ekitongole kya KCCA bwekiri ekyetegeefu okussa mu nkola ekiragiro ky’omukulembezze okusumulula abatembeyi bonna abali makomera abalemererwa okusasula engaasi ya kooti eyakakadde akamu.\nBino Sserunkuma abyogeredde mu lutuula lwa kanso olukubirizidwa loodimeeya wa Kampala Elias Lukwago.\nSserunkuma akakasizza bakansala nti mu bbanga lya ssabiiti 2 bagenda okukwatagana n’ekitongole ekiramuzi okuyimbula abatembeeyi abakwatibwa n’okulaba abatandika okukola ebibonerezo byabwe bwe kinakwatibwamu.\nKunsonga eno Lukwago alagidde nti abaakwatibwa bonna badizibwe ebintu byabwe


Abatuuze b’e Muyenga baakugula emmundu | Dembe FM 90.4\nAbatuuze b’e Muyenga baakugula emmundu\nBya Prossy Kisakye, Oluvanyuma lw’embeera ye by’okwerinda mu ggwanga okusereba ng’ejjudde kiwamba bantu ne ttemu, kino kiwaliriza abakulembeze mu bitundu by’e Muyenga mu Kampala okusalawo okukkiriza okusemba abatuuze abalina obusobozi mu kitundu kino okwegulira emmundu basobole okunyweza eby’okwerinda byabwe.\nBino byogeddwa sentebe wa Bukasa Yasin Omar mu lukungana olubadde olw’okusonda ensimbi bazimbe ekifo poliisi w’enakwataganiranga nomuntu wa bulijjo.\nOmar ekye by’okwerinda ebiserebye mu kitundu kyabwe ekitadde ku kya basirikale ba poliisi ab’olubatu be balina songa ate omuwendo gwa bantu be balina okukuuma mungi, kino addumira poliisi e Muyenga Florence Ajore akkiriziganya nakyo.\nOmwaka oguwedde minisitule y’ensonga ez’omunda mu ggwanga yayimiriza ekyokutunda emmundu eri abantu babulijjo ng’eyagala kusooka kwekenenya bantu bameka abazilina nameka eziri mu mikono gya bantu ba bulijjo.\nEtteeka elya Firearms Act eryayisibwa mu 1970, likkiriza omuntu wa bulijjo okuba n’emmundu kasita baba nga bakulu era nga bamanyi amateeka g’emmundu